Hairul Azreen Belikan Hanis Zalikha Cincin Perkahwinan Di Dubai?

Sesiapa yang mengikuti Instagram kedua-dua pasangan merpati sejoli ini pasti tahu kemana mereka berada ketika ini. Malah apa yang leboh mengejutkan, katanya Hairul belikan cincin untuk Hanis Zalikha ketika di Dubai. Betulkah?

Selepas pasangan ini memuat naik gambar mereka bercuti bersama, ramai yang beranggapan mereka ke sana hanya berdua. Hakikatnya, percutian mereka ini turut disertai keluarga Hanis. Jangan cepat sangat membuat andaian wahai peminat sekalian, tidak baik untuk artis kesayangan anda.

Melihatkan pandangan mata Hairul kepada Hanis ketika di butik barang kemas, ternyata gayanya seperti sangat tengah dilamun cinta. Nanti jangan lupa jemput kami ya. Eh, cepat-cepatlah bersanding. (rtky/syfq)


Populariti Gagal Kekalkan Virus Dalam Persaingan MLM 2014

Selepas tamatnya persaingan separuh akhir Maharaja Lawak Mega 2014 (MLM 2014) malam tadi, penyingkiran kumpulan Virus yang dianggotai oleh Zizan Razak, Yus dan Tauke mendapat perhatian ramai lebih lebih selepas tiada peningkatan prestasi saban minggu.

Lima peserta yang bakal bertanding di peringkat akhir adalah Sepahtu, Bocey, Zero, Shiro & Nabil Ahmad yang merupakan satu satunya peserta solo berjaya melayakkan diri.

BACA: Fazura Anggap Tidak Wajar Zizan Razak Menyampuk Di Pentas MLM 2014

Salah seorang juri professional pada malam separuh akhir MLM 2014, Datuk Jalaluddin Haasan berkata yang semua peserta sudah memberikan yang terbaik namun Virus tampil lemah & hambar pada kedua dua persembahan malam itu.

“Kesemua yang mara ke pertandingan akhir adalah layak kerana mereka telah memberikan satu persembahan terbaik dan jelas dapat dilihat kesungguhan mereka. Begitu juga dengan Virus cuma kemunculan mereka hambar dan kali ini bukan rezeki mereka,” katanya.

Pentas akhir Maharaja Lawak Mega 2014 akan berlangsung pada 6 Februari ini di Stadium Putra Bukit Jalil dan bakal disiarkan secara langsung menerusi Astro Warna dan Mustika HD. (rtky/m)


Anak Sulung Awie Dakwa Rozana Misbun Menipu, Dedah Perkara Sebenar

Semakin hari semakin panas perkembangan mengenai Awie dan juga Rozana Misbun dan kini, anak sulung Awie sendiri, Aleeya Antasha mendakwa apa yang dikatakan oleh ibunya itu kepada pihak media adalah penipuan semata-mata.

Menurut status Aleeya di laman sosial yang turut mendakwa mendapat layanan yang berbeza selaku anak, dia bersedia dan sanggup untuk menjadi saksi di mahkamah kerana dia percaya ayahnya itu tidak bersalah seperti yang ‘dicanang’ Rozana.

Puteri Aleeya Antasha merupakan anak sulung Awie, hasil perkongsian hidup bersama penyanyi dan pelakon Arni Nazira. (rtky/syfq)


Radhi OAG Kini Bergelar Bapa

Tahniah diucapkan kepada Radhi OAG kerana kini telah bergelar bapa. Merujuk kepada tweet daripada kumpulan OAG sendiri, isteri Radhi, Nur Shahira Ayu, selamat melahirkan bayi perempuan. Sebelum ini, Ayu dijangkakan akan melahirkan anak pada bulan Februari.

Apa yang pasti, ramai peminat di luar menantikan gambar Radhi dan Ayu bersama cahaya mata sulung mereka. Semoga kehidupan pasangan comel ini semakin bersinar dengan kehadiran cahaya mata baru. (rtky/syfq)


Bersedia Jadi Bapa, Fizz Fairuz Dedah Wajah Anak Selepas 44 Hari

Debaran untuk bergelar bapa semakin terasa buat Fizz Fairuz kerana Almy Nadia dijangkakan akan bersalin (dijangkakan bayi perempuan) pada 27 Februari depan.

Mengakui dia dan Almy kini sudah membuat persiapan secukupnya bagi menyambut cahaya mata sulung mereka, Fizz juga memberitahu bahawa mereka tidak akan mendedahkan wajah anak sehingga tempoh berpantang habis iaitu selama 44 hari.

“Bukan hendak sorok, lagipun sebelum ini kami sudah beritahu yang kami berkahwin, akan timang cahaya mata dan tentunya umum ingin tahu pekembangan seterusnya. Memang kami akan kongsikan gambar anak tapi seelok-eloknya bak kata orang tua-tua, biarlah sehingga Almy habis berpantang dulu.

“Saya ada bertanyakan kepada doktor, boleh atau tidak bayi yang belum cukup 44 hari kena ‘flash’, doktor kata, terpulang pada kami. Kata doktor, kadang-kadang kita pun tidak tahu sama ada ‘flash’ itu ada bakteria atau tidak,” katanya.

Selain itu, Fizz menambah, dia turut bertanyakan kepada ibu dan kakaknya mengenai penjagaan bayi sebagai salah satu persediaan buat dirinya untuk menyambut anak sulung.

Kami tidak sabar untuk melihat Fizz mendukung cahaya mata pertamanya nanti dan pastinya kehadiran anak sulung yang belum difikirkan nama itu nanti bakal menambah seri di dalam keluarga ini. (rtky/syfq)


AME 2015: Neelofa Akan Lebih Berhati Hati Pilih Pakaian Elak Kontroversi

Pada edisi lepas Anugerah MeleTOP (AME) ERA 2014, pengacara Neelofa dikecam hebat apabila pakaian yang dipakai pada malam anugerah itu berpotongan melekap pada badan dan ada yang menyamakannya sebagai watak kartun popular Power Rangers.

Sekali lagi pada tahun ini dia dipilih untuk mengacara malam Anugerah MeleTOP ERA (AME) 2015 dan katanya akan lebih berhati-hati memilih serta menggayakan pakaian pada malam tersebut, apatah lagi pada tahun ini dia sudah berhijab.

“Saya tidak akan lakukan kesilapan seperti apa yang pernah berlaku pada saya, tahun lalu. Tetapi apa yang terjadi tahun lalu berikutan saya tidak mempunyai banyak masa untuk buat persiapan. Ketika itu, saya baru balik dari Los Angeles. Jadi, saya cuma mempunyai masa tidak sampai seminggu untuk buat persiapan. Untuk kali ini, lebih teratur”

BACA: Neelofa Anggap Tidak Adil Buat Adiknya Jadi Mangsa Gosip Hiburan

“Saya mempunyai lebih banyak masa untuk membuat persiapan. Sementara, pihak Astro juga ada memberi penerangan tentang apa yang patut saya pakai pada malam anugerah itu. Saya harap tidak akan timbul isu lagi mengenai pakaian saya. Lagipun, saya cuma akan memakai satu pakaian sahaja iaitu rekaan Fiziwoo pada majlis itu nanti,” tambahnya lagi.

Sementara itu, Neelofa turut memberitahu yang tahun ini dia akan kembali ke set penggambaran semula setelah dua tahun menyepi dalam bidang lakonan. Menurutnya lagi, ini kerana komitmen serta jadualnya yang terlampau sibuk sebagai pengacara program.

“Saya akan muncul dalam lima telemovie tahun ini. Antaranya bertemakan cinta dan ada yang jalan ceritanya seperti Ayat-Ayat Cinta. Sebelum ini, jadual saya agak padat. Dalam seminggu, saya akan sibuk dengan penggambaran program Nona (TV3) selama dua hari. Pada setiap Selasa pula, saya akan komited dengan program MeleTOP (Astro) pula”

“Saya cuma mempunyai masa terluang selama tiga hari saja. Jika saya terlibat dengan lakonan, rasanya tidak adil untuk produksi berkenaan yang cuma mempunyai masa selama tiga hari seminggu sahaja untuk melibatkan scene saya. Sekarang, saya sudah tidak lagi bersama Nona, maka saya mempunyai lebih banyak masa untuk aktif berlakon semula,” katanya. (rtky/hfz)


Eira Syazira & Azad Nafi Terlibat Lesapkan Duit Pelabur MLM Rania Marketing

Tidak mahu perkara merebak dan menjadi lebih teruk serta mejejaskan reputasi mereka, Eira Syazira dan juga suaminya Azad Jazmin akan mengadakan sidang akhbar tergempar bagi menjelaskan kedudukan mereka dalam perniagaan Rania Marketing Sdn. Bhd.

Semalam, Eira turut berkongsi beberapa video pendek dalam Instagram miliknya mengenai rungutan beberapa pelabur dalam perniagaan itu yang didakwa menjadi mangsa penipuan syarikat tersebut.

“Kami berdua memang tidak ada kena mengena dengan Rania Marketing lagi. Buat masa ini kami tidak boleh berkongsi apa lagi dengan pihak media, tetapi dalam waktu terdekat ini kami akan mengadakan sidang akhbar bagi menjelaskan kedudukan sebenar,” katanya kepada Utusan Malaysia ketika dihubungi hari ini.

Menurut Eira, dia dan Azad selaku ketua untuk perniagaan berkonsepkan rangkaian pemasaran itu terpaksa bertindak sedemikian untuk menjaga kepentingan orang bawahannya.

“Hampir 1,000 orang di bawah saya yang terjejas kerana langsung tidak mendapat pulangan daripada pelaburan yang mereka buat. Jadi sebagai orang yang bertanggungjawab yang memperkenalkan perniagaan ini kami mahu perjuangkan hak mereka,” katanya.

Selain itu, kami turut difahamkan bahawa Rania Marketing adalah milik Datin Muniroh Shuhaimy yang juga ibu kepada bekas isteri Jimmy Shanley, Nursuhaila Eliani. (rtky/syfq)


Zamani Slam Mengaku Tidak Bersalah

Harian Metro hari ini melaporkan yang Zamani Ibrahim, 43 atau lebih dikenali sebagai Zamani Slam dan pembantu peribadinya mengaku tidak bersalah di Mahkamah Majistret atas pertuduhan memiliki dan mengambil dadah, minggu lalu.

Zamani Slam & Nur Juliana Abdul Rani,32 membuat pengakuan itu selepas pertuduhan dibacakan kepada mereka dihadapan Majistret Ayuni Izzaty Sulaiman.

Mengikut pertuduhan, Zamani dan Nur Juliana didakwa bersama-sama memiliki dadah jenis heroin anggaran berat 1.20 gram di sebuah rumah di, Jalan Enggang Timor Satu, Taman Keramat dekat sini, pada 12.30 malam, 21 Januari 2015.

Manakala bagi pertuduhan mengambil dadah yang dibacakan berasingan, Zamani didakwa telah memberikan kepada dirinya dadah jenis Morphine di Pejabat Bahagian Siasatan Jenayah Narkotik, Ibu Pejabat Polis Daerah Ampang Jaya pada 2 pagi, tarikh yang sama.

Manakala Nur Juliana didakwa melakukan perbuatan yang sama dengan memberi dirinya dadah jenis Amphetamine pada 2.05 pagi ditempat dan tarikh yang sama. Mahkamah membenarkan mereka diikat jamin masing-masing RM6,500 dengan seorang penjamin dan menetapkan 10 Mac ini untuk sebutan kes. (rtky/m)


Rozana Minta Awie Lepaskan Cara Baik

Selepas Mahkamah Tinggi Syariah Kuala Lumpur pada Selasa lalu memutuskan hak penjagaan sementara tiga anak mereka diserahkan kepada Rozana, isteri kepada penyanyi Awie itu berkata beliau kini terbuka hati untuk selesaikan kemelut rumahtangga secara baik.

Rozana Misbun dalam satu temubual bersama mStar Online, meminta supaya suaminya, Awie melepaskannya secara baik jika tidak lagi bahagia untuk hidup bersama namun untuk anak anak, Rozana bersedia untuk berbaik dan duduk berbincang.

BACA: Mahkamah Arahkan Awie Serah Anak Kepada Rozana, Hilang Hak Jagaan

“Kalau betul saya gagal memberikan kebahagiaan yang Awie cari selama ni, lepaskan saya dengan cara baik. Tapi demi kebajikan anak-anak, saya bersedia untuk berbaik dengannya dan duduk berbincang. Kita jadi kawan”

“Kalau benar Awie dah hilang rasa hormat pada saya sebagai manusia dan isteri, hormatilah saya sebagai ibu yang bersengkang nyawa untuk melahirkan anak-anaknya. Itu saja yang saya minta”

Rozana juga menafikan dakwaan yang beliau bersikap curang dengan suaminya itu lebih lebih lagi dengan status Awie yang mempunyai pengikut sendiri sehingga memiliki gelaran ayahanda.

“Sepanjang sembilan tahun berkahwin, hidup mati saya hanya untuk Awie dan keluarga. Saya tak tahu ruang manakah untuk saya berpeleseran dengan lelaki lain? Lagipun, dengan imej Awie sebagai ayahanda, ada ke lelaki yang berani nak kacau isterinya ini,” tambahnya lagi.


Kenapa Anda Perlu Teruja Untuk Menonton Filem Baru 'Jupiter Ascending'

Jika anda peminat tegar filem trilogi peik The Matrix, anda pasti kenal dengan penciptanya iaitu Lana dan Andy Wachowski (yang selalu dikenali sebagai Wachowski sibling di Hollywood). Filem Jupiter Ascending merupakan filem asli pertama arahan mereka selepas The Matrix.

Ketika rakan rakan seperjuangan lain sibuk dengan filem bikin semula atau adaptasi novel popular, Jupiter Ascending merupakan nafas baru buat para peminat yang mahukan sesuatu yang asli dan tidak dipengaruhi oleh idea massa ketika ini.

Dari apa yang kami lihat setakat ini, Jupiter Ascending memang sebuah filem yang penuh dengan karakter baru dari dunia yang sangat berbeza direka dengan teknologi terkini dan kesan khas 3D.

Berdasarkan trailer terkini yang diterbitkan untuk tatapan kita semua, Jupiter Ascending ini nampak mempunyai potensi besar untuk menjadi sesuatu yang istimewa di hati peminat perfileman dunia. Juga berpotensi menjadi francais sebesar Star Wars atau Guardians of the Galaxy.

Okay mungkin perbandingan dengan dua francais filem tersebut terlalu besar namun jika ianya mampu menyaingi kejayaan The Matrix pun sudah memadai — lagi pun ianya hasil dari tangan yang sama bukan. Tinggi juga harapan kami untuk filem ini.

Jupiter Ascending mengisahkan rakyat marhaen Bumi bernama Jupiter Jones (lakonan Mila Kunis) yang tiba tiba mengetahui dirinya seorang waris kepada kerajaan diraja makhluk angkasa lepas, House of Abrasax dan Channing Tatum berlakon sebagai pasangan Mila Kunis.

Watak Channing Tatum merupakan makhluk hybrid serigala dan manusia menambahkan lagi keistimewaan filem ini dengan variasi watak. Banyak lagi sebenarnya watak menarik lain termasuk Sean Bean yang dikatakan hybrid lebah dan manusia. I know right?

Berdasarkan trailer dan gambar yang diberikan kepada semua media juga, Jupiter Ascending bakal menjadi filem epik klasik yang penuh dengan set menarik juga pilihan kostum yang ada kemungkinan menjadi ikutan dunia perfileman selepas ini.

Kami teruja untuk melihat filem ini di layar besar dan menyaksikan aksi Mila Kunis, Channing Tatum dan ramai lagi barisan pelakon hebat dalam filem yang pasti penuh dengan aksi perang angkasa yang mengkagumkan garapan pencipta trilogi The Matrix, Lana dan Andy Wachowski ini. Jupiter Ascending di pawagam seluruh Malaysia pada 5 Februari 2015 ini.


Johan & Isteri Rancang Tubuhkan Syarikat Produksi Milik Sendiri

Oleh kerana sering bersama ketika satu satu penggambaran produksi selama ini, Johan yang mula dikenali menerusi program Raja Lawak merancang untuk menubuhkan sebuah syarikat produksi dan penerbitan sendiri untuk memudahkan isterinya untuk lebih aktif dalam dunia lakonan.

“Bila dia shooting saya kena ikut dan begitu juga apabila saya shooting dia akan menemani saya pula ke lokasi yang berikutnya. Lagipun pada tahun ini, saya akan buat dengan production sendiri dan ini memberikan Ozlyn peluang untuk bergerak aktif kembali dalam bidang lakonan.

“Saya juga senang untuk berlakon disebabkan saya boleh menyesuaikan masa dan kerjaya saya sebagai penyampai radio. Syarikat saya diberi nama JWH Production,” katanya yang ditemui semasa sidang media Anugerah MeleTOP ERA (AME) 2015 kelmarin.

Dalam perkembangan lain, Johan berkata yang kontroversi serta gossip yang melanda pasangannya dalam kumpulan Jozan, Zizan Razak tidak sesekali menjejaskan jenama kumpulan itu sendiri dan mereka masih bersama selain menganggap diri sebagai adik beradik.

“Dia antara kawan yang sudah dianggap sebagai adik-beradik. Dia sudah besar dan matang dalam hala tuju kehidupannya. Mungkin orang sudah tidak nampak kami bersama di kaca TV disebabkan komitmen lain, tetapi kami masih membuat private show bersama apabila diundang”

“Dalam setiap persembahan Jozan, kelemahan saya dia tutup dan begitu juga dengannya, boleh dikatakan kami ini melengkapi antara satu sama lain untuk membentuk Jozan. Lagipun saya ada perancangan untuk membuat persembahan kepada peminat-peminat Jozan tidak lama lagi cuma masih dalam mencari masa dan tarikh yang sesuai,” tambahnya.

Johan bersama-sama Nabil Ahmad, Zizan Razak dan Neelofa dipilih menjadi pengacara Anugerah Meletop ERA (AME) 2015 yang akan berlangsung pada 22 Februari ini. (rtky/hfz)


Lisa Surihani & Yusry Nafi Sorok Kehamilan Kerana Kontrak Stesen TV

Kalau anda terlepas kisah dunia hiburan paling diperkatakan ramai sepanjang 24 jam lepas, Lisa Surihani mengesahkan dirinya kini sedang hamil selepas timbul satu spekulasi beberapa hari lalu yang mengatakan beliau tidak sihat kerana peringkat awal kehamilan.

Berita gembira ini disambut baik oleh seluruh peminat pasangan Lisa Surihani & Yusry KRU yang memang menantikan berita ini sejak mereka berkahwin sekitar Februari 2012 dahulu.

Bercakap kepada para wartawan di sidang media pelancaran trailer filem terbarunya, Cicakman 3 pasangan ini berkata yang mereka enggan menghebahkan perkara ini lebih awal kerana kandungan Lisa Surihani kini masih dalam peringkat permulaan.

“Kami sudah bincang mengenai perkara ini dan ya, dia sudah mengandung. Cuma ia masih terlalu awal dan sebab itu kami tidak mahu kecoh. Kami hanya ikut pandangan orang tua supaya tidak war-warkan hal ini kerana masih baru. Terima kasih atas doa semua untuk kami,” ujar Yusry.

Dalam temubual bersama media, suaminya Yusry KRU turut menepis kata kata orang luar yang mengatakan mereka berselindung dalam isu kehamilan ini kerana terikat dengan kontrak eksklusif bersama stesen TV tertentu.

“Ada yang cakap itu dan inilah termasuk kononnya kami berdiam diri kerana akan terikat kontrak eksklusif dengan stesen TV. Tak ada eksklusif mana mana pun. Nanti bila kami bersedia bercerita lanjut, ia akan dikongsi bersama sama,” tambahnya lagi. (rtky/m)


Hanez Suraya, Romie Percepatkan Tarikh Nikah Ke 14 Mac Ini?

Sebelum ini timbul persoalan apabila pasangan ini dikatakan akan berkahwin pada tarikh yang berbeza dan kini ada bukti terbaru yang mengatakan bahawa Hanez Suraya akan melangsungkan majlis mereka pada 14 Mac nanti.

UPDATE-1: Hanez Suraya mengesahkan beliau dan tunang, Romie akan bernikah 14 Mac ini di Masjid Tuanku Mizan Zainal Abidin, Putrajaya seperti dilaporkan Berita Harian hari ini.

Perkara tersebut dikongsikan bersama oleh laman Facebook Kadkahwinku.com dan jika dilihat pada tarikh yang dipaparkan, seolah-olah tarikh tersebut merupakan tarikh yang telah ditetapkan oleh pasangan tersebut.

Selain itu, dalam masa yang sama, Romie juga menyatakan dia memang berniat untuk menjadikan Hanez sebagai teman hidup ketika mula-mula mengenali tunangnya itu.

“Syukur Alhamdulillah segala-galanya terus dipermudahkan. Niat saya dari awal mengenali Hanez memang nak jadikan dia sebagai teman hidup saya. Tetapi lumrah dalam mana-mana hubungan pasti ada rintangan yang melanda.

“Ia menjadi kayu pengukur sejauh mana hubungan ini akan bertahan. Dalam hubungan kami pun, kami pernah melalui fasa berantakan. Tetapi saya tak pernah putus asa untuk terus memilikinya sekali gus memperisterikannya,” katanya seperti yang dilaporkan di Berita Harian.

Apa yang pasti, ramai peminat Hanez di luar sana tidak sabar-sabar untuk melihat selebriti kesayangan mereka ini untuk mendirikan rumah tangga, apatah lagi dalam jangka masa yang terdekat. (rtky/syfq)


Neelofa: Satu Pengajaran Baik Untuk Dia

Baru-baru ini pengacara MeleTOP, Neelofa memuat naik gambarnya mencetuskan kontroversi apabila adiknya yang berusia 14 tahun itu membalas kenyataan di akaun instagram dengan bahasa yang kurang baik disebabkan ada segelintir peminat yang memberikan komen negatif terhadap gambar yang di muat naik oleh kakaknya, Neelofa.

Neelofa yang ditemui di sidang media Anugerah MeleTOP ERA (AME) 2015 kelmarin menjelaskan bahawa adiknya itu masih belum matang dan baru berusia 14 tahun. Di usia itu emosi mengawal minda. Tambah Lofa lagi, sekiranya dia mengetahui perkara ini bakal menjadi kontroversi sudah semestinya dia tidak akan sesekali memuat naik gambar itu.

“Kalau saya tahu benda ini nak terjadi sudah tentu saya takkan share. Satu gambar sahaja orang beranggapan bermacam-macam spekulasi padahal mereka tidak tahu perkara yang sebenar”

Lofa menceritakan yang sebenarnya dia menghadiri satu perkahwinan keluarga yang melibatkan sanak saudaranya dari Kelantan dan turut sama saudaranya yang datang dari Pakistan.

“Saya menghadiri satu majlis perkahwinan saudara dan dalam majlis tersebut semua berkumpul dari Kelantan sehinggalah dari Pakistan. Ada di antara mereka sudah lama kami tidak berjumpa dan ketika itu ada seorang maulana yang merupakan saudara kepada pak cik datang kepada saya beberapa kali dan menyebut “merabete! merabete!”. Dia menganggap saya seperti anaknya”

“Dia juga tidak boleh berbahasa melayu langsung dan mereka adakalanya menggunakan bahasa urdu untuk berkomunikasi disebabkan mereka asalnya dari negara Pakistan. Jadi tidak ada apa-apa pun,” jelasnya panjang lebar.

Apabila adiknya itu mencampuri perkara tersebut dia awal-awal sudah memberitahu kepadanya supaya tidak melibatkan dirinya dalam isu tersebut. Walaubagaimanapun, Lofa menjelaskan bahawa tidak adil bagi peminat untuk menyelar tindakannya tersebut kerana Ameera masih berusia 14 tahun dan tidak terlibat langsung dengan dunia seni.

“Tak adil untuk dia. Sepatutnya dia dikira sebagai orang biasa sebab dia bukan artis atau orang yang berada dalam industri dia tak terlibat langsung. Kesianlah dia baru sahaja berumur 14 tahun. Lepas itu saya ada juga bercakap dengan dia supaya perkara ini boleh menjadi pengajaran”

“Sebelum ini saya sudah bercakap juga dengan dia supaya diam sahaja dan tak payah balas balik sebab perkara ini takkan habis, Kalau melawan juga pun tak habis. Tapi dia tak dengar juga bila dah kena hentam teruk dan saya rasakan inilah yang paling teruk sekali sehingga dia tak senang duduk dan trauma. Apa-apa pun, dia belajar daripada kesalahannya,” terang Lofa. (rtky/hfz)


Kamal Adli: Hormatilah Saya Dan Mereka

Tidak mahu terus terbabit di dalam kisah percintaan Zizan Razak dan juga Emma Maembong, Kamal Adli  sebolehnya tidak mahu campur tangan agar tidak dipersalahkan jika perkara tersebut melarat.

BACA: Kamal Adli: Saya Bukan Punca Emma & Zizan Razak Putus Cinta

“Tak kisahlah apa juga cerita yang timbul mengenai hubungan mereka, pada pihak saya tak baik untuk campur tangan. Kami hanya kawan dan tidak lebih daripada itu,” kata Kamal.

Tambah Kamal, dia sudah tidak berkomunikasi dengan Emma apatah lagi untuk keluar bersama Emma malah dalam masa yang sama jika kontroversi berkenaan berterusan, ia akan memudaratkan hubungan mereka baik mereka selama ini.

“Itu tak logik sebab kita semua, dia dan Zizan sudah berbaik semula. Jadi saya harap hormatilah saya dan mereka. Saya rasa tak eloklah saya terus dikaitkan dengan kisah mereka sebab tuduhan itu semua memang tak betul,” katanya seperti yang dipetik daripada akhbar Harian Metro.

Berhubung dengan kisah Zizan dan juga Emma, pelbagai desas-desus didengari malah ada yang mengatakan kisah mereka berbaik semula hanyalah sekadar ‘lakonan’ serta ada yang menyifatkan hubungan mereka sudah berakhir, tetapi pihak Zizan cuba untuk memulihkan keadaan sebaik mungkin. (rtky/syfq)


Lisa Surihani Sahkan Diri Hamil

Dalam sidang media pelancaran trailer Cicakman 3 malam ini, salah seorang pelakon utamanya Lisa Surihani mengesahkan yang beliau kini sedang hamil. Beliau turut berkata sebelum ini beliau tidak mahu menghebahkan perkara ini kerana masih di peringkat awal kehamilan.

Dalam temubual bersama media, suaminya Yusry KRU turut menepis kata kata orang luar yang mengatakan mereka berselindung dalam isu kehamilan ini kerana terikat dengan kontrak eksklusif bersama stesen TV tertentu.

“Ada yang cakap itu dan inilah termasuk kononnya kami berdiam diri kerana akan terikat kontrak eksklusif dengan stesen TV. Tak ada eksklusif mana mana pun. Nanti bila kami bersedia bercerita lanjut, ia akan dikongsi bersama sama,” ujar Yusry KRU.

Lisa Surihani dan Yusry KRU berkahwin pada Februari 2012. Tahniah buat pasangan ini! (rtky/m)


Suka Lelaki Bijak, Fazura Selesa Berkawan Dengan Taufik Batisah

Tidak mahu berselindung mengenai perasaannya terhadap Taufik Batisah, Fazura mengakui bahawa dia memang suka berkawan dengan penyanyi tersebut.

Malah, Fazura juga menyatakan dia cukup selesa menjalinkan hubungan dengan penyanyi itu sambil menyifatkan Taufik seorang lelaki yang bijak. Namun, Fazura menjelaskan hubungan mereka tidak lebih sekadar kenalan rapat.

“Memang sejak dari dulu lagi kami memang berkawan baik tetapi hubungan rapat kami tidaklah sampai selalu bermesej. Kalau berjumpa pun sekadar bertegur sapa dan berbual tentang perkembangan masing-masing.

“Sekarang ini, mungkin kami nampak lebih rapat sebab setiap minggu kami sebagai juri Maharaja Lawak Mega (MLM). Saya suka berkawan dengannya kerana dia seorang yang bijak dan saya sukakan lelaki bijak,” katanya.

Selain itu, setiap kali Fazura memuat naik gambarnya bersama Taufik di Instagram, sering kali peminat mengatakan mereka memang sepadan berdua. Apa-apa pun, kita tunggu apakah akan ada episod sambungan mengenai hubungan mereka yang bermula sebagai kenalan rapat ini. (rtky/syfq)


Nursuhaila Eliani Dihukum Penjara 7 Hari

Berita Harian melaporkan yang Mahkamah Tinggi Syariah Shah Alam sebentar tadi memerintahkan bekas isteri pelakon dan pengacara Jimmy Shanley, Nursuhaila Eliani Suhaimi dijatuhi hukuman penjara tujuh hari mulai hari ini selepas ingkar perintah mahkamah berkaitan hak lawatan dan bermalam anak mereka, Zahrah Rania.

Hakim Syarie Mawardi Che Man memutuskan sedemikian selepas menolak tunjuk sebab yang dikemukakan Nurshuhaila.

Bagaimanapun, mahkamah menangguhkan hukuman itu sehingga jam 4.00 petang hari ini bagi membolehkan peguam Saadiah Din memfailkan permohonan penggantungan pelaksanaan hukuman terhadap anak guamnya. (rtky/m)


Nur Fazura: Memang Saya Tujukan Kepada Zizan Razak Tetapi...

Awal minggu ini kecoh dunia hiburan apabila satu kemaskini Twitter oleh Nur Fazura dikatakan luahan perasaan selebriti itu terhadap Zizan Razak selepas pelawak itu seakan ‘biadap’ mencelah ketika beliau memberikan komen di pentas Maharaja Lawak Mega 2014 (MLM 2014)

Zizan Razak sendiri juga melalui laman sosial telah memohon maaf kepada semua yang terguris dengan kata kata beliau ketika berada di atas pentas juga dalam temubual terbaru, Nur Fazura sendiri mengakui ketidakwajaran pelawak itu mencelah kata katanya.

BACA: Nur Fazura Bengang Dengan Sikap Berlagak Zizan Razak Di MLM 2014?

“Saya tak tujukan kepada Zizan Razak sahaja, ia lebih kepada kumpulan Virus itu sendiri. Ini kerana mereka telah mencelah kata-kata juri sebanyak dua kali iaitu sewaktu saya dan Farah Quinn memberi komen,” ujar Fazura kepada Mangga Online hari ini.

“Sejujurnya, untuk mengungkapkan sesuatu persembahan itu hambar bukan mudah. Malah, untuk beri mereka dua markah itu pun adalah satu perkara yang sangat susah. Jadi, bagi saya, dengan sikap mereka sebegitu adalah tidak wajar kerana mereka seperti tidak ambil serius dengan persembahan mereka dan kata-kata juri”

“Saya dan Zizan adalah kawan tapi apabila dalam pertandingan itu, saya adalah juri dan dia adalah peserta. Kalau boleh, biarlah saya habiskan dulu kata-kata saya barulah boleh mencelah atau buat lawak,” tambah bintang Facing Up to Fazura ini lagi.

Beliau juga berkata yang status kontroversi tersebut bukan sahaja untuk mereka yang terlibat namun untuk dirinya sendiri juga kerana sepopular mana pun seseorang itu, beliau masih seorang manusia biasa yang perlu belajar dari kesilapan. (rtky/m)


Mas Idayu Hanya Bergurau Dengan Zuan

Tidak menjangkakan tindakan yang dianggapnya sebagai gurauan menjadi sesuatu yang serius, Mas Idayu mengakui dia sudah menghubungi individu berkenaan untuk mengirimkan kata-kata maaf kepada pengacara belakang pentas Mentor Legend, Zuan Azmi.

“Saya tak tahu pula dia tak boleh bergurau kasar. Kalau nak lihat, penampilan saya dalam rancangan seperti ini sememangnya sentiasa dibayangi gurauan kasar. Dulu, ketika di Mentor 3, saya siap membawa rotan, tiada apa-apa masalah pun,” katanya.

Bahkan, penyanyi yang popular dengan lagu Bolehlah Boleh itu kesal dengan tindakan Zuan yang memuat naik status perkara tersebut di akaun Twitternya.

“Dia menulis sesuatu di belakang saya. Jadi, siapa yang tidak profesional sekarang ini? Saya atau dia?” katanya lagi yang turut berkataZuan tidak pernah memberitahu apa-apa ketika mereka menjalani latihan sebelum itu. (rtky/syfq)


Sharnaaz Ahmad, Anis al-Idrus Putus Cinta?

Perkara ini sudah beberapa hari mendapat perhatian ramai peminat yang mula berspekulasi ketika Sharnaaz Ahmad memuatnaik ucapan tahniah kepada bekas kekasihnya, Shila Amzah ketika di Anugerah Juara Lagu ke 29 (AJL 29) melalui Twitter minggu lalu.

Kekasih Sharnaaz Ahmad kini, Anis al-Idrus dikhabarkan telah memadam semua gambar pelakon itu dari akaun Instagram beliau selepas status Twitter tersebut dimuat naik dan menguatkan spekulasi pasangan ini kini dalam masalah.

Baru baru ini pula, Sharnaaz Ahmad ada menulis melalui akaun Instagram beliau bait bait ayat seolah beliau kini sudah melepaskan seseorang yang rapat dalam hidupnya untuk pergi bebas dan ramai mengandaikan individu itu adalah Anis al-Idrus.

“Terbanglah, bebaslah. Cahaya pasti ‘kan kau temui. Semoga Allah berkati keluargamu yg dikasihi. Kebahagian bukan di tangan aku, tetapi di dunia yg bebas,” tulisan Sharnaaz Ahmad yang mengundang spekulasi ramai.

Hanya tuan punya badan sejauh mana benarnya spekulasi para peminat ini kita doakan sahaja yang terbaik buat mereka, sayang jika pasangan ini berpisah. Mereka nampak serasi bersama. (rtky/m)


Suami Paksa Elyana Kembali Berlakon

Lama juga kan kita tidak mendengar kisah terbaru tentang penyanyi dan juga pelakon yang pernah menjadi kegemaran ramai ketika satu masa dahulu. Kini Elyana kembali untuk aktif dalam dunia seni selepas dipaksa suami.

Bukan apa, menurut Elyana beliau digalakkan suami untuk kembali meneruskan minatnya dalam dunia seni kerana takut beliau bosan duduk di rumah selepas empat tahun menyepikan diri selepas berkahwin dan kini mempunyai seorang anak.

“Selepas berkahwin dan hamil keputusan untuk memperlahankan kerjaya datang dari diri sendiri kerana ingin melihat anak membesar depan mata sendiri. Kini anak kami sudah pun berusia empat tahun dan dia banyak memberi galakkan supaya saya kembali aktif kerana mahu saya bersemangat dan meneruskan minat dalam bidang seni,” ujar Elyana.

Elyana bakal muncul dalam drama bersiri 60 episod berjudul Keluarga Karaoke yang turut dibintangi oleh ramai pelakon hebat lain seperti Raja Ema, Sherry Ibrahim, Elfaeza Ul-Haq, Zarina Zainuddin, Beego dan Dazrin Kamarudin.

Beliau turut menambah yang kini lebih yakin untuk kembali aktif selepas anaknya Cinta Sumaiyah berusia 4 tahun kini sudah pun memulakan pembelajaran di peringkat pra-sekolah dan Elyana juga bakal muncul dengan album penuh baru tidak lama lagi. (rtky/m)


Tempoh Jaminan Polis Zamani Dilanjut

Tempoh jaminan polis terhadap bekas vokalis kumpulan Slam, Zamani yang ditahan berhubung kes dadah tujuh hari lepas disambung sehingga Jumaat ini.

Peguam Ahmad Zaharil Muhaiyar yang mewakili Zamani Slam memberitahu pemberita bahawa kertas siasatan telahpun dihantar ke pejabat Timbalan Pendakwa Raya untuk pertimbangan sama ada meneruskan kes ataupun sebaliknya.

Beliau yang ditemui di perkarangan Ibu Pejabat Polis Daerah Ampang Jaya memberitahu bahawa jaminan polis tersebut membolehkan Zamani berehat dan menjalani kehidupan normal sebelum proses mahkamah bermula.

Zamani yang popular dengan lagu Gerimis Mengundang pula berkata bahawa beliau semakin sihat dan berterima kasih kepada peminatnya yang memberikan sokongan agar dirinya tabah menghadapi dugaan.

“Saya okey, terima kasih kepada peminat yang masih menyokong saya,” katanya.

Zamani atau nama sebenarnya Zamani Ibrahim, 43, telah ditahan bersama seorang wanita berusia 33 tahun yang turut positif dadah kira-kira pukul 12.30 tengah malam, Rabu lepas. – BERNAMA


Mahkamah Arah Awie Serah Anak Kepada Rozana, Dapat Hak Lawatan

Melihat kepada keputusan mahkamah terbaru ini, nampaknya Rozana Misbun menang sementara dalam kemelut rumahtangga bersama Awie selepas Mahkamah Tinggi Syariah Kuala Lumpur memutuskan hak jagaan sementara kini jatuh ke atas tangan Rozana.

Hakim Syarie, Ibrahim Deris memutuskan tiga anak mereka iaitu Putra Ahmad Merrah, 8, Putra Ahmad Rezzki, 7, dan Puteri Qasseh Antasha, 5, diserahkan kepada Rozana sebagai ibu sehingga perintah kekal hak jagaan anak dikeluarkan oleh mahkamah.

Awie atau Ahmad Azhar Othman, selaku responden diberikan hak melawat di kediaman anak-anak tersebut selama dua jam sebanyak dua kali sebulan iaitu pada hari Sabtu dan Ahad pada minggu pertama dan ketiga dengan memaklumkan kepada Rozana.

Rozana Misbun mendakwa anak anaknya itu bagaikan keliru selepas tujuh bulan mereka terpisah selepas beliau dilarang untuk bertemu mereka dan hanya dapat bertemu mereka di sekolah masing masing. (rtky/m)


Ezad Mengaku Pernah Disuruh Menyanyi Ketika Di Dalam Lokap

Nampaknya, jika ada mana-mana penyanyi yang akan ditangkap selepas ini, mereka perlu bersiap sedia untuk menyanyi di dalam lokap kerana Ezad Exist juga memberitahu dia turut mengalami perkara yang sama ketika berada di lokap, hujung tahun lalu.

Menurut penyanyi kelahiran Alor Setar, Kedah, ini, dia juga pernah berdepan dengan kerenah anggota polis yang menyuruhnya menyanyi semasa ditahan.

“Memang ada yang suruh saya nyanyi masa itu, namun saya tak boleh menyanyi dan tak ada ‘mood’ kerana memikirkan keluarga, isteri dan anak di rumah. Mungkin mereka faham keadaan saya ketika itu dan tidak memaksa untuk menyanyi.

“Tetapi sepanjang berada di lokap, saya sering menangis mengenangkan nasib anak yang baharu setahun,” katanya yang memberitahu kes itu bakal disebut semula pada 5 Februari.

Namun dalam masa yang sama, Ezad yakin tidak semua polis bersikap sedemikian dan menyatakan jika ia wujud, cuma segelintir.


Rita Rudaini Bakal Fail Permohonan Baru Ubah Nafkah RM3,000 Sebulan

Mahkamah semalam telah memutuskan yang Aidil Zafuan perlu membayar RM3,000 sebulan untuk nafkah anak anaknya kepada Rita Rudaini dan pelakon itu berkata beliau tetap redha dengan keputusan itu walaupun pada awalnya menuntut RM5,392 sebulan.

Rita Rudaini berkata RM3,000 mencukupi untuk perbelanjaan dua anaknya Airit Rayyan Rizqin, 6 dan Airit Qaqa Arjuna, 4 yang pada ketika itu masing masing berusia empat dan satu tahun.

BACA: Mahkamah Arah Aidil Zafuan Bayar RM3,000 Nafkah Kepada Rita Rudaini

“Bagaimanapun, saya akan memfailkan permohonan untuk perubahan nafkah anak dalam masa terdekat sejajar dengan keperluan anak anak saya termasuk perbelanjaan tahunan dan pendidikan. Kini mereka bersekolah dengan bayaran tahuan lebih RM2,000 dan RM259 sebulan,” katanya.

Aidil Zafuan yang ditemui media di luar mahkamah turut redha dengan keputusan mahkamah dan mengakui ianya memang satu tanggungjawab sebagai bapa.

“Saya harap tiada lagi pertikaian yang menyatakan saya tidak berikan nafkah. InsyaAllah saya akan tetap jalankan tanggungjawab dengan sebaiknya,” ujar Aidil. (rtky/m)


Bekas Suami Mahu Rujuk, Raja Azmi Keliru

Kisah perkahwinan Raja Azmi dan bekas suaminya Eddie CRK kini menjadi bahan bualan peminat peminat tempatan apabila Eddie CRK dikatakan menyampaikan hasrat untuk rujuk semula dengan Raja Azmi ketika rakaman satu program televisyen terbitan TV3 iaitu Ya ke?.

Khabarnya dia (Raja Azmi) juga mengalirkan air mata kerana terharu dengan kesungguhan Eddie.

“Kita buang yang keruh, ambil yang jernih. Bukakanlah hati yang baik itu untuk kita rujuk semula. Saya hari-hari berdoa agar Tuhan jodohkan kita balik,” kata Eddie.

Raja Azmi yang turut terkejut mengenai hasrat bekas suaminya itu yang tidak menyangkakan akan kesungguhannya untuk merajuk semula dengan dirinya.

“Terkejut sangat. Tak sangka dia cakap macam itu dengan berani di televisyen. Dari situ Kak Mi nampak kesungguhannya. Sebelum ini dia ada pujuk supaya kami berbaik semula. Kak Mi selesa berkawan. Kami lebih mehamami (satu sama lain) kerana berkawan selepas bercerai”

“Apa pun Kak Mi pasrah pada ketentuan Allah. Tak mahu menafikan kami takkan rujuk. Buat masa ini Kak Mi masih dalam dilema,” kata Raja Azmi.

Raja Azmi mengakui masih keliru dan takut untuk memberi harapan dan mahu keadaan yang menentukan sama ada dia dan bekas suami akan rujuk semula. Walaubagaimana pun, kami di sini mendoakan agar mereka kembali semula seperti sedia kala. Amin. (rtky/hfz)


Saari Amri: Saya Pernah Nasihat Zamani Untuk Lupakan Siti Nurhaliza

Kisah sebegini tidak salah kami pernah hangat diperkatakan satu ketika dahulu, namun tidak sangka pula sehingga ke hari ini, cerita yang sama mengenai perkara ini bagaikan tidak pernah tamat. Tindakan Saari Amri memuatnaik status mengenai Siti Nurhaliza seakan kembali mengundang cerita lama.

Menerusi laman sosial itu, Saari menulis kenyataan merujuk penyanyi nombor satu negara, Datuk Siti Nurhaliza tahu punca Zamani terlibat dengan gejala penagihan dadah.

Saari memberitahu, dia tidak berniat mencetuskan apa-apa isu sebaliknya ia timbul atas rasa simpati terhadap nasib yang menimpa vokalis kumpulan Slam itu.

“Saya kenal Zamani sejak dari awal dia mula menyanyi. Dia pun banyak menyanyikan lagu-lagu ciptaan saya dan kami memang rapat malah, saya sering juga banyak menghabiskan masa dengan dia.

“Pernah satu ketika saya bertanyakan pada dia mengapa dia jadi begitu dan saya nasihatkan dia supaya melupakan Siti dan menjalani hidup dengan lebih baik tetapi Zamani seorang yang sangat setia.

“Jadi, apabila berita penangkapannya tersebar, saya berasa kasihan dengannya dan atas sebab itu saya ‘tweet‘ sekadar mahu meluahkan rasa simpati dan meluahkan apa yang betul. Ramai juga kenalan yang tahu tentang perkara itu tapi itu kisah lama. Tiada niat saya nak bangkitkan atau timbulkan apa-apa isu,” katanya dipetik daripada Malaysian Digest.

Kami yakin, tahun 2015 ini merupakan tahun perubahan yang lebih baik kepada Zamani dan tidak mustahil sekiranya nama yang pernah popular dan gah satu ketika dahulu ini mampu menggenggam anugerah sekaligus menjadi pendorong kepada insan lain. (rtky/syfq)


Mahkamah Arah Aidil Zafuan Bayar Nafkah RM3,000 Setiap Bulan

Akhirnya mahkamah mempunyai kata putus terhadap permohonan nafkah anak anak yang dituntut oleh Rita Rudaii sejak tahun 2012 yang lalu.

Mahkamah Rendah Syariah Daerah Petaling hari ini memerintahkan Aidil Zafuan Abd Razak untuk membayar RM3,000 sebulan kepada Rita Rudaini, sebagai nafkah anak-anaknya dan menolak beberapa permohonan bekas isteri pemain bola sepak itu.

GALERI: Di Sekitar Baby Shower Anak Pertama Aidil Zafuan & Zarema Zainal

Hakim Syarie Abd Halim Abu Samah menolak tuntutan bayaran bagi susu, lampin pakai buang dan pengasuh kerana dokumen yang diserahkan tidak selari dengan tuntutan.

Rita Rudaini sebelum ini menuntut RM5,392 sebulan untuk nafkah dua anak mereka Airit Rayyan Rizqin, 6, dan Airit Qaqa Arjuna, 4 merangkumi perbelanjaan makan minum, pengasuh, lampin pakai buang, tempat tinggal dan percutian.

Mahkamah turut mengarahkan Aidil Zafuan membayar jumlah RM3,000 itu ke dalam akaun bank Rita Rudaini bermula Februari depan selewat lewatnya 5 haribulan setiap bulan. (rtky/m)


Isu Berlagak: Zizan Razak Memohon Maaf

Kami rasa permohonan maaf Zizan Razak yang dimuat naik ke akaun Instagram beliau petang ini lebih merujuk kepada penggunaan kata hitam manis terhadap Dayang Nurfaizah di pentas Maharaja Lawak Mega 2014 (MLM 2014) malam Jumaat lalu.

Tetapi, tidak salah juga kiranya permohonan maaf ini diambil semua sebagai sesuatu yang positif termasuklah Nur Fazura yang dikhabarkan kurang senang atau meluat dengan sikap Zizan Razak yang menyampuk ketika juri itu memberikan komen.

“Saya hendak memohon maaf dengan seikhlas-ikhlasnya atas kata kata saya yang mungkin telah menyinggung perasaan sesiapa saja yang menyaksikan saya di pentas MLM minggu lepas”

“Saya hanya berniat bergurau dan tidak pernah berniat untuk mengguris hati sesiapa pun. Maafkan saya. Jujur dan ikhlas dari saya,” tulis Zizan Razak sebentar tadi.

Bagus juga tindakan Zizan Razak memohon maaf sekali sapu bersih semua dan tidak memanjang cerita. Dunia hiburan kecil sahaja, mana tahu boleh bergandingan nanti dalam apa apa projek di masa hadapan, ‘kan senang rezeki dikongsi bersama. (rtky/m)


Jamal Abdillah Sedia Bantu Zamani Slam

Mungkin kerana pernah merasakan pengalaman yang sama, Datuk Jamal Abdillah menawarkan diri membantu Zamani untuk keluar daripada masalah ketagihan.

BACA: Amy Search & Jamal Abdillah Nafi Terima RM10,000 Daripada UMNO

“Zamani boleh hubungi atau berjumpa saya pada bila-bila masa, saya akan kenalkan dia dengan tempat tertentu yang agak tertutup daripada pengetahuan ramai untuk pemulihan (ketagihan dadah),” kata beliau dipetik daripada Harian Metro.

Menurut Jamal, figura Zamani yang dikenali ramai akan membuatkan dia tidak selesa jika berita mengenai lokasi rawatan di pusat pemulihan tertentu sentiasa mendapat perhatian.

“Saya sanggup bantu Zamani. Saya ada kenal beberapa pihak yang menawarkan rawatan ketagihan dadah dan ia semuanya dibuat di lokasi agak tertutup,” tambah Jamal lagi.

Zamani sebelum ini ditahan polis dalam serbuan di kediamannya di Taman Keramat, Ampang di sini, tengah malam Rabu lalu di atas kesalahan memiliki dadah sebelum direman namun kemudiannya dibebaskan dengan jaminan polis jam 10 pagi, kelmarin. (rtky/syfq)


Di Sekitar Baby Shower Anak Pertama Aidil Zafuan & Zarema Zainal

Kedua dua mereka bukanlah selebriti namun kisah mereka kerap diikuti peminat selain Aidil Zafuan sendiri masih dalam perbicaraan kes tuntutan nafkah bersama bekas isteri, Rita Rudaini, Nampak di situ kami cuba menyuntik sentimen kisah lama rumahtangga.

Tapi itu semua cerita lama, kini Aidil Zafuan sudah pun bahagia bersama Zarema Zainal dan tidak lama lagi bakal menyambut kelahiran anak pertama mereka bersama. Menanti saat itu, pasangan ini mengambil keputusan untuk menganjurkan baby shower yang cukup meriah.

Melalui akaun Instagram beliau, Zarema Zainal kongsikan beberapa keping gambar sekitar majlis tersebut yang turut dihadiri oleh ahli keluarga, rakan terdekat dan juga rakan selebriti seperti Nora Danish dan Betty Rahmad (status selebriti masih diragui).

Buat anda yang berminat, berikut beberapa keping gambar untuk tatapan anda di sekitar majlis baby shower Aidil Zafuan dan Zarema Zainal. Tahniah kami dahulukan buat keluarga pasangan ini yang bakal menyambut orang baru penguat kasih sayang. Enjoice! (rtky/m)


Mas Idayu Didakwa Cekik Zuan Azmi

Anda mesti kenal pengacara dan wartawan sensasi Zuan Azmi bukan? Saban minggu muncul di program hiburan Melodi selain kini menjadi hos belakang pentas untuk program Mentor Legend di TV3. Ada kisah menarik dari belakang pentas katanya semalam.

Melalui akaun Twitter beliau, Zuan Azmi menulis yang Mas Idayu yang sebelum ini pernah menjadi bualan apabila naik angin dengan peserta uji bakat Mentor Legend telah mencekik dan menyerang beliau ketika salah satu slot belakang pentas Ahad lalu.

BACA: Peserta Uji Bakat Mentor Legend Persoal Nyanyian, Mas Idayu Naik Angin

Dalam temubual ringkas bersama kami, Zuan Azmi berkata yang Mas Idayu juga ada mencekik & menyerang beliau ketika rehearsal dijalankan dan telah diberi nasihat untuk tidak mengulanginya ketika siaran langsung namun perkara itu tidak diendahkan.

“Sebab dia perempuan, kalau dia lelaki memang saya sudah lawan balik sebab saya diajar untuk hormat perempuan. Bukan setahun dua jadi artis, masih tidak tahu untuk bersikap professional apabila asyik dikenakan soalan panas,” ujarnya.

Sekali baca seakan Mas Idayu mahu bergurau dengan hos Mentor Legend itu namun kenyataan dari Zuan Azmi tidak menunjukkan perkara ini seperti boleh dibuat main. Kalau asyik kenakan artis dengan soalan panas, apa salahnya sesekali kena cekik ‘kan? (rtky/m)


Shima Anuar Nafi Sudah Bertunang

Baru-baru ini sebuah akhbar tempatan telah mendedahkan yang pelakon yang semakin meningkat naik, Shima Anuar memakai cincin seolah-olah telah pun bertunang dengan seseorang. Namun, itu adalah khabar angin semata-mata apabila tuan punya badan menafikan perkara tersebut.

“Bagi saya cincin itu normal, dipakai untuk perhiasan diri bagi seorang perempuan. Kalau dahulu saya ini lebih bersikap ganas sikit tetapi apabila sekarang ini perubahan itu berlaku apabila saya mula untuk berubah penampilan kepada sifat yang lebih feminin sesuai dengan usia ini”

“Cincin yang saya pakai ini tidak mempunyai tanda apa-apa. Saya beli sendiri dan pakai,” katanya yang ditemui sempena pelancaran Hypp Carnival di Paradigm Mall kelmarin.

Dia turut menjelaskan yang tahun ini adalah tahun untuknya membariskan diri serta kerjayanya di peringkat yang lebih tinggi setelah genap 4 tahun berkecimpung dalam industri.

“Target tahun ini nak ‘highlight’ kerjaya saya ke peringkat yang lebih tinggi lagi. Lagipun sudah 4 tahun berkecimpung dalam industri dan saya perlu bekerja lebih keras lagi. Tahun ini harap lebih menyerlah bakat saya orang Nampak dan ingat akan hasil kerja saya. Soal peribadi dan cinta saya tolak tepi dahulu buat masa sekarang,” katanya.

Menurutnya lagi, sekiranya jodoh telah sampai pada tahun ini dia tidak menolak kerana itu adalah ketentuan takdir dan hanya menerimanya dengan hati yang tenang dan ikhlas.

“Kalau jodoh datang, saya tak boleh menghalang, dan menerimanya kalau ada, masalahnya saya tidak ada lagi,” tambah Shima Anuar lagi yang akan muncul dalam drama berjudul Selipar Jepun dan Stiletto Merah di saluran Hypp TV kelak. (rtky/hfz)


Fazura Bengang Dengan Sikap Berlagak Zizan Razak Di MLM 2014?

Tema untuk persaingan terkini Maharaja Lawak Mega 2014 (MLM 2014) pada Jumaat lalu memang mencabar keupayaan para peserta yang terlibat dan boleh kita lihat rata rata mereka seakan gagal untuk mempamerkan kebolehan untuk membawakan tugasan tersebut.

Kumpulan Virus yang dianggotai oleh Zizan Razak, Yus dan Tauke juga tidak terkecuali menerima komen daripada Nur Fazura sebagai juri tetap yang menyifatkan persembahan mereka sebagai hambar, terlalu panjang, dan tidak kelakar.

Namun reaksi Zizan Razak yang menyampuk percakapan Fazura ketika itu dilihat seakan biadap & menerima reaksi kurang senang daripada para penonton dan peminat.

Tidak berapa lama selepas program MLM 2014 malam itu berakhir, Nur Fazura menerusi akaun Twitter beliau memuat naik status menyelar perbuataan Zizan Razak yang dianggap seperti tidak mampu menerima teguran selepas membuat kesilapan.

Harapnya Zizan Razak selepas ini boleh muhasabah diri untuk lebih terbuka untuk menerima apa jua kritikan tentang persembahan beliau. Popular tidak bermakna tidak boleh buat silap ‘kan?


Awie Mahu Rozana Bertaubat

Diuji dengan kemelut rumah tangganya ketika ini, Awie mengakui tindakan yang diambil terhadap isterinya, Rozana Misbun adalah semata-mata untuk memperjuangkan hak anak-anak.

“Apa jua hak anak-anak, saya minta dia kembalikan semula di mana sebelum ini saya pernah mengamanahkan sejumlah wang kepadanya untuk menguruskan kebajikan anak-anak jika berlaku sesuatu yang tidak diingini kepada saya”

“Anak-anak adalah segala-galanya buat diri saya dan kebajikan untuk mereka memang saya utamakan,” tegas Awie.

Selain itu, penyanyi rock ini juga dalam masa yang sama turut menyatakan bahawa sejak daripada awal perbalahan, dia tidak pernah membangkitkan soal penceraian terhadap rumah tangganya itu.

“Sebenarnya bukan niat saya untuk bercerai tapi untuk memberi pengajaran kepadanya seterusnya bertaubat”

“Salah ke sebagai seorang suami saya mahu beri pengajaran kepada isteri saya yang tidak amanah itu? Tapi saya tidak mahu terlalu memikirkan soal ini kerana apa yang penting sekarang adalah anak-anak,” ujarnya lagi.

Pada 14 Januari lalu, Mahkamah Tinggi Syariah Kuala Lumpur telah membatalkan hak penjagaan sementara tiga anak yang diperoleh Awie. Keputusan itu membenarkan kedua-dua pihak mempunyai sama hak ke atas tiga anak hasil perkahwinan mereka itu. (rtky/syfq)


Zamani Slam: Jangan Kait Apa Yang Terjadi Dengan Siti Nurhaliza

Komen atau status Facebook yang ditinggalkan seorang komposer terkenal Saari Amri baru baru ini telah menilmbulkan tanda tanya apabila beliau seakan mahu mengaitkan apa yang terjadi pada Zamani Slam sejak akhir akhir ini dengan Dato’ Siti Nurhaliza.

Mengulas perkara ini kepada media selepas dibebaskan dari tahanan reman dengan jaminan polis pada Sabtu lalu, Zamani Slam berkata apa yang berlaku kepada dirinya adalah ketentutan Tuhan dan tiada kena mengena dengan penyanyi wanita popular itu.

BACA: Zamani Slam Akui Tiada Unsur Paksaan Ketika Rakaman Video Di Lokap

“Orang yang berhak mengulas perkara ini ialah Shaari Amri sendiri kerana dia yang mengeluarkan kenyataan demikian. Apa yang berlaku pada diri saya tiada kena mengena dengan dia (Siti Nurhaliza) dan ia adalah ketentuan takdir yang terpaksa saya terima,” ujarnya.

Dalam kenyataan sama, Zamani Slam turut berterima kasih kepada semua yang memberikan satu sokongan moral yang besar kepada dirinya untuk pulih kembali.

“Saya sangka selepas ditangkap masyarakat akan marah dan benci pada saya kerana kesilapan ini sangat berat dan sukar dimaafkan. Namun saya tidak sangka ramai yang memberi sokongan dan mengharapkan saya berubah sehingga membuatkan saya terharu,” tambahnya. (rtky/m)


Sharnaaz Ahmad: Kita Berikan Bunga Pada Dia, Dia Baling **** Pada Kita

Ketika persembahan Shila Amzah dengan lagu Masih Aku Cinta di pentas Anugerah Juara Lagu ke 29 (AJL 29) baru baru ini, Sharnaaz Ahmad ada memuatnaik status mengucapkan tahniah buat penyanyi itu atas persembahan hebat beliau, walau belum diumum naib juara.

Status Twitter Sharnaaz Ahmad tersebut bagaimana pun telah dipadam selepas mendapat reaksi bercampur daripada para peminat yang mula berspekulasi sesama mereka.

Melalui program Melodi sebentar tadi, Sharnaaz Ahmad telah memberikan komen beliau berkaitan ‘komen balas’ yang dibuat oleh Shila Amzah menerusi Instagram beliau yang mengubah lirik lagu Masih Aku Cinta kepada Tidak Aku Cinta — balasan terus kepada status pelakon itu.

“Kita baling bunga pada dia, dia baling **** pada kita. Nak buat apa, kan? Itu cara dia. Saya tak nak tengok kawan-kawan saya jatuh. Shila sudah berada pada satu tahap yang sangat-sangat tinggi. Saya dan keluarga saya semua sokong dia,” ulas Sharnaaz Ahmad.

Pelakon ini juga berkata yang status Twitter itu dimuat naik bukan satu cubaan untuk memikat hati Shila Amzah kembali seperti yang didakwa segelintir peminat. Kami pun rasa tidak salah untuk Sharnaaz Ahmad ucapkan tahniah sebegitu, jangan spekulasi lebih ya. (rtky/m)


Lisa Surihani Enggan Komen Mengenai Isu Dirinya Hamil

Jika perkara yang kami dengar ini benar, maka kami yakin ramai peminat Lisa Surihani di luar sana pasti mendoakan perkara yang sama terhadap kandungan yang dibawa oleh Lisa.

Menurut ruangan Cik Pang di Harian Metro, perkhabaran tersebut mengatakan Lisa sudah mengandung tetapi masih di peringkat awal manakala Lisa pula ketika ini masih tidak mahu memberi sebarang komen mengenai perkara berkenaan.

Tapi menurut cerita, Lisa memang tidak mahu isu dia mengandung menjadi kecoh lebih-lebih lagi apabila kadungannya masih lagi diperingkat awal.

Timbul juga teori mengatakan Lisa tidak boleh memberitahu secara terbuka kerana sudah menandatangani kontrak bersama Astro dan pengumuman mengenainya akan dibuat secara eksklusif di stesen televisyen berbayar itu.

Terlalu awal ketika ini untuk membuat sebarang spekulasi namun apa-apa pun berita yang bakal kita dengar daripada mulut Lisa nanti, kami doakan yang terbaik. Kami pasti ramai peminat Lisa dan juga Yusry ternantikan saat-saat bahagia dengan kehadiran si comel penambah seri keluarga tersebut. (rtky/syfq)


Disentuh Qari, Neelofa Dikritik Peminat

Oleh kerana sekeping gambar yang dimuat naik oleh Neelofa, beliau dikritik ratusan pengikutnya dan turut mendapat perhatian adiknya yang bengang dengan kritikan tersebut.

BACA: Neelofa: Usah Ditanya Lagi Soal Cinta, Mahu Lebih Fokus Kerjaya

Kritikan terhadap Neelofa muncul apabila beliau memuat naik sekeping gambar yang memaparkan Maulana Qari Faiz Uddin Hazarvi memegang kepalanya di Instagram miliknya.

Seperti kebiasaan, pelbagai pendapat berbeza dan juga tohmahan dilemparkan kepada Neelofa sehingga membuatkan adiknya melenting melalui Instagram @ameera812.

Sehubungan itu, ada di kalangan peminat Neelofa yang turut bersetuju dengan pendapat yang dilemparkan oleh adik Neelofa kepada haters kakaknya itu. (rtky/syfq)


Zamani Slam Akui Tiada Unsur Paksaan Ketika Rakaman Video

Bercakap kepada media buat pertama kalinya selepas penahanan beliau Rabu lalu, Zamani Slam mengakui yang tidak wujud unsur paksaan ketika anggota polis merakamkan beliau menyanyi lagu popularnya, Gerimis Mengundang ketika masih dalam tahanan.

Penyanyi berusia 44 tahun itu berkata beliau menyanyi dengan kerelaan hati selepas anggota polis terbabit memberitahu mereka adalah peminat Slam.

BACA: Zamani Slam Sudah Maafkan Perakam Video, Tidak Mahu Ambil Tindakan

“Saya tidak dipaksa atau berlaku sebarang kekerasan, saya menyanyi selepas individu itu betul-betul menunjukkan dia peminat tegar Slam. Dia menyanyi beberapa lagu Slam dihadapan saya dan meminta saya turut nyanyi sekali, namun dia sudah berjanji bahawa rakaman itu hanya untuk simpanan personal sahaja,” ujarnya seperti dilaporkan mStar Online.

Zamani juga mengakui silap tidak periksa semula video yang dirakamkan dan berasa malu selepas mengetahui keadaan beliau dalam video ditonton oleh semua masyarakat.

“Perkara itu sudah berlaku dan dia tidak bermaksud memalukan saya. Kalau saya ambil tindakan mungkin dia akan kehilangan pekerjaannya sekarang. Saya tidak mahu menutup periuk nasi orang,” jelasnya apabila ditanya tentang tindakan undang undang.

Dalam perkembangan lain, dua anggota polis yang dikenalpasti terbabit merakam dan meyebarkan video penyanyi ini telah digantung tugas berkuatkuasa serta merta.

Pengarah Jabatan Integriti dan Pematuhan Standard (JIPS) Bukit Aman, Datuk Zubaidah Md Ismai bagaimanapun enggan mendedahkan pangkat kedua-dua anggota terbabit tapi memberi jaminan tindakan tegas akan dikenakan jika didapati melanggar Peraturan-Peraturan Pegawai Awam (Kelakuan dan Tatatertib) 1993. (rtky/m)


Beri Amaran, Edry Bakal Hantar Surat Peguam Kepada Aweera

Terkilan dengan sikap Aweera yang masih tidak henti-henti mahu ‘mengusik’ Edry, kini ketua kumpulan Mojo itu mengambil tindakan untuk menghantar surat peguam kepada Aweera.

BACA: Aweera: Drama Edry KRU Raih Simpati Di Pentas AJL 29 Menjadi

“Apa yang saya boleh cakapkan di sini, pihak kami akan mengeluarkan surat peguam dalam masa terdekat. Jangan kerana mulut, badan pula binasa,” kata Edry sperti dipetik dari akhbar Harian Metro.

Edry berkata, keputusan tersebut diambil kerana Aweera bersikap keterlaluan apabila terus mengkritik dan merendah-rendahkan dirinya dan Mojo secara terbuka menerusi media.

“Saya tidak faham kenapa dia perlu bertindak begitu> Kenapa sikapnya seolah-olah hendak lihat Mojo gagal (dalam bidang nyanyian). Menerusi kenyataan-kenyataannya, dia tidak habis-habis hendak merendahkan kami,” tambahnya lagi.

Edry berkata, dia juga berasa pelik dengan sikap Aweera yang dilihat seperti tidak dapat memulakan kehidupan yang baru tanpa Mojo.

Pada pendapat kami, sudah sampai masa untuk Aweera move on  dan mulakan langkah baru dengan menampilkan kelainan dan juga mutu yang lebih baik untuk bersaing. Duduk sahaja dan tidak henti mencari kesalahan orang lain tidak akan membawa anda ke mana-mana. (rtky/syfq)


Zamani Slam Dibebaskan Dari Tahanan Reman Dengan Jaminan Polis

Menerusi beberapa status terkini pengurus beliau, Johan Aziz mengesahkan yang Zamani Slam telah dibebaskan dari tahanan reman hari ini atas jaminan pihak polis.

Reman penyanyi Zamani Slam yang ditahan berkaitan kes dadah minggu ini tidak disambung dan beliau sudah dibebaskan dengan jaminan polis.

Ketua Polis Daerah Ampang Jaya, Asisten Komisioner Khairuddin Saat ketika dihubungi mengesahkan perkara terbabit dan memberitahu Zamani dibebaskan selepas proses dokumentasi selesai pada kira-kira jam 9.45 pagi di Balai Polis Hulu Kelang.


Siti Nurhaliza Enggan Mengulas Lanjut Status Facebook Saari Amri

Di tengah kekecohan orang ramai bercakap tentang penahanan Zamani Slam atas tuduhan salah guna dadah ketika ini, seorang komposer terkenal Saari Amri telah memuat naik satu status di akaun Facebook beliau mengaitkan nama Dato’ Siti Nurhaliza.

Saari Amri dalam entri di Facebook menulis “Siti Nurhaliza tahu mengapa Zamani jadi macam itu” yang seterusnya mencetuskan tanda tanya ramai peminat tentang apa kaitan penyanyi popular itu dengan situasi sekarang selain persoalkan motif komposer tersebut.

BACA: Zamani Slam Telah Maafkan Perakam Video, Enggan Ambil Tindakan Lanjut

Bercakap kepada Berita Harian baru baru ini, Siti Nurhaliza telah memilih pendekatan untuk tidak mengulas lanjut hal berkenaan kerana tidak mahu mencampuri urusan pihak lain.

“Saya minta maaf kerana tidak mahu memberi sebarang komen kepada status orang lain dan saya sendiri sifatkan ia tiada kena mengena dengan saya. Saya tidak mahu mencampuri urusan atau hal yang dicetuskan pihak lain,” katanya ringkas. (rtky/m)


Villa Nabila: Kukuhkan Lagenda Hantu Di Banglo Paling Popular

Kenapa penonton mahu menonton sesebuah filem seram? Jawapannya mudah iaitu mahu merasai perasaan ketakutan semasa penontonan sebagai hiburan semata-mata. Mungkin juga keseraman yang dilalui itu boleh diceritakan kepada kawan-kawan atau dikongsi di media sosial.

VILLA NABILA (2015) ini ialah salah sebuah filem seram terbitan Viper Studios dan SKOP Productions yang boleh dikatakan baik bikinannya dari produksi filem tempatan setakat ini, tahun ini. Ia seperti filem-filem ‘urband legend’ sebelumnya iaitu Karak (2011) dan Highland Tower (2013) yang nyata sekali mengambil asasnya dari kisah-kisah berhantu yang pernah digembar-gemburkan di kalangan masyarakat sebagai tarikan utama pemasaran.

Filem ini terbahagi kepada 2 segmen. Bahagian yang pertama ialah paparan dokumentari kajian mendalam mengenai latar belakang banglo Villa Nabila dari sumber media cetak, media elektronik dan media digital atau internet yang diadun sebagai sebuah filem pendek oleh Daniel Matiin dan Rosalli Azlin. Manakala bahagian kedua ialah filem cereka eksperimental arahan Syafiq Yusof yang dibikin semula berdasarkan temu bual pihak produksi dengan 2 orang pekerja kontrak bernama Asyraf dan Amar yang terlibat dalam kerja-kerja untuk merobohkan rumah itu.

Lakon semula di lokasi sebenar – itu tagline yang digunakan untuk promosi filem ini. Susunan penceritaannya seumpama menonton sebuah dokumentari yang berskala besar kerana ia ditayangkan di pawagam, walaupun berbajet murah. Permulaannya memaparkan info-info mistik dan misteri yang pernah berlaku di situ dari kacamata masyarakat setempat dan pihak polis. Yang paling penting ialah wawancara dengan salah seorang remaja yang dikhabarkan hilang di situ dan kembali ditemui.

Kemudian, filem pendek yang dibikin oleh Daniel dan Rosalli membawa penonton secara terus ke Villa Nabila. Nah! Itulah suasana sebenar waktu malam di dalam dan luar banglo yang dikatakan berpuaka itu. Segmen itu memberikan perkongsian mata dan telinga kepada penonton melalui tangkapan kamera mengiringi Daniel yang petah menerangkan setiap perincian ruang-ruang bilik serta landskap Villa Nabila. Saya menunggu juga seandainya Daniel disergah oleh hantu, namun tiada apa-apa pun yang berlaku. Cuma keseraman mula terasa sekiranya anda cuba mencari-cari dari mana-mana sudut paparan kamera, manalah tahu ternampak sesuatu yang tidak disangka.

Segmen ke-2 arahan Syafiq dihasilkan dengan kemas sebagai sebuah penceritaan yang ditekap atau diadaptasi dari kisah-kisah yang diceritakan semula dalam bentuk fiksyen. Kemunculan Asyraf dan Amar sebagai orang awam sebenar yang ditemuramah menceritakan perihal apa yang telah mereka lalui selama bekerja di Villa Nabila, diselang-seli dengan lakon semula oleh Asyraf (Pekin Ibrahim) dan Amar serta watak-watak lain yang terlibat dengan kerja perobohan itu. Sama ada mereka bercakap benar atau bohong, hanya Tuhan yang tahu.

Seperti biasa, Pekin menjiwai wataknya dengan betul dan meyakinkan. Watak isteri Asyraf iaitu Huda (Tisha Shamsir) juga nampak serasi. Penampilan pelakon lain yang tidak dikenali dimana khabarnya dimuatkan dalam filem ini setelah melalui ujibakat khas untuk projek filem ini, sekadar menambah ramai watak yang akan disergah atau dirasuk.

Villa Nabila ialah filem seram yang diceritakan secara kasar dan rawak melalui rakaman video peribadi oleh Daniel dan Rosalli yang digabung dengan pembikinan filem cereka oleh Syafiq yang lebih terkawal kualiti produksinya. Adunan kedua-dua filem pendek itu melengkapkan ia menjadi sebuah filem besar yang bersambungan. Jika difikirkan semula, susunan sekuen sebegitu menjadikan Villa Nabila bermula dengan kisah realiti dan diakhiri dengan cerita rekaan semata.

Ia menjadikan pengalaman menyeramkan itu ditanam awal-awal lagi ke dalam pemikiran penonton bahawa ia sesuatu yang benar-benar terjadi atau fakta, walaupun tiada hantu. Kemudian apabila penonton masuk ke dalam naratif oleh Syafiq, penonton diberikan sesuatu yang ditunggu-tunggu iaitu kemunculan hantu yang menakutkan, sedangkan ia cuma pelakon yang disolek sebagai ‘hantu’. Inilah permainan yang boleh dikatakan berhasil dari suntingan dan kesan khas oleh pihak produksi. Tambahan pula filem ini membuat penggambaran di lokasi sebenar, Villa Nabila.

Filem ini keutamaannya bukanlah apa dan kenapa hantu itu menjelma dan mengganggu Asyraf dan rakan sekerjanya, tetapi rumah kosong terbiar Villa Nabila itu sendiri yang menjadi pentas dan konflik utama. Sehingga selesai pun filem ini ditonton, ia tidak memberikan sebarang asal-usul atau backstory tentang makhluk halus itu sebenarnya berpunca dari mana?

Adakah ia jin dan syaitan yang sememangnya menghuni Villa Nabila ialah saka oleh pemilik rumah asal atau ia puaka yang memang dibuang ke situ atau datang sendiri mencari kediamannya? Filem ini tiada konklusi atau penyelesaian apa-apa kepada semua gangguan itu. Ia cuma bermain dengan emosi penonton babak demi babak yang mampu menimbulkan ketakutan. Saya akui ia berjaya sebagai sebuah filem seram yang sangat menyeramkan.

Villa Nabila hanyalah sebuah banglo yang menjadi popular kerana ia dikatakan berhantu. Filem Villa Nabila (2015) pula ialah kisah yang akan memperkenalkan lagi rumah itu dan memperkukuhkan lagendanya bahawa ia mungkin benar-benar berhantu? Pergilah tonton sendiri.


Polis Sedang Pantau 10 Artis Wanita Jadi Gadis Peneman (Escort Girl)

Harian Metro hari ini melaporkan yang pihak polis kini sedang memantau sekurang kurangnya 10 orang artis wanita tempatan termasuk beberapa nama popular yang disyaki terlibat dengan kegiatan gadis peneman atau escort girl dengan menerima bayaran lumayan.

Siasatan mendapati beberapa artis popular serta pendatang baru meningkat naik itu mengenakan bayaran terhadap perkhidmatan yang diberikan antara RM3,000 dan RM10,000 untuk satu malam termasuk perkhidmatan aksi di ranjang.

Ketua Penolong Pengarah Bahagian Kongsi Gelap, Maksiat & Perjudian Bukit Aman, Datuk Roslee Chik yang mendedahkan perkara itu mengesahkan beberapa artis yang kebanyakkan mereka adalah pelakon kini berada dalam radar pemantauan mereka.

“Ada antara artis itu sudah berkahwin dan kita percaya dia sudah berhenti. Namun, masih ramai lagi yang dikesan aktif di luar sana. Mereka bukan sahaja popular sebaliknya ada juga yang masih baru dalam dunia seni,” katanya.

Harian Metro juga mendedahkan yang artis sebagai gadis peneman ini tidak bergerak sendirian tetapi mempunyai orang tengah yang mengaturkan pertemuan mereka dengan golongan atasan & VVIP sebelum berunding sehingga ke perkhidmatan di ranjang.

“Biarpun tidak boleh mendedahkan siapa orang tengah itu buat masa ini, tetapi kamu mengetahui setiap pergerakannya,” tambahnya lagi. (rtky/m)


Zamani Slam Maafkan Perakam Video

Abang kepada Zamani Slam, Zulfazil Ibrahim memaklumkan kepada media petang ini yang adiknya itu telah pun memaafkan pihak yang bertanggungjawab merakam dan menyebarkan video beliau menyanyi dalam keadaan bergari ketika berada dalam tahanan.

“Saya sudah bertemu dengannya pagi tadi dan menceritakan mengenai videonya yang kini sudah menjadi viral di internet. Apabila dia mengetahuinya, dia mengatakan sudah memaafkan pelaku yang bertanggungjawab dan tidak mahu ia terus dipanjangkan dan diperbesarkan,” ujarnya.

BACA: Polis Sudah Kenal Pasti Dalang Di Sebalik Rakaman Video Zamani Slam

Zulfazil yang ditemui para media di Ibu Pejabat Polis (IPD) Ampang berkata beliau bangga dengan keputusan yang diambil oleh adiknya itu dan memaklumkan yang ahli keluarga tidak akan mengambil apa apa tindakan dan hanya menyerahkan hal ini untuk tindakan polis.

“Saya bersyukur kerana Zamani kini dalam situasi yang baik & pada kesempatan ini saya mewakili Zamani ingin memohon maaf kepada semua peminatnya dan berharap agar dia diberi peluang kedua,” ujarnya lagi apabila ditanya keadaan Zamani ketika ini.

Peguam Zamani, Ahmad Zahiril Muhaiyar memberitahu, sebutan kes penyanyi itu akan dibuat pada hari Selasa ini di Mahkamah Majistret Ampang. (rtky/m)


Aweera: Drama Edry KRU Raih Simpati Di Pentas AJL 29 Menjadi

Kami pun tidak pasti kenapa Aweera masih mahu mengeluarkan kenyataan tentang Edry KRU dan Mojo sendiri sedangkan pihak satu lagi sudah pun terus ke hadapan dengan penyanyi baru — dan kejayaan menawan hati ramai di pentas AJL 29 pun turut menerima tempias komennya.

Terbaru menerusi mStar Online, Aweera berpendapat drama yang diwujudkan Edry KRU sebelum ini telah berjaya meraih simpati masyarakat lebih lebih lagi selepas mememangi Persembahan Terbaik untuk Anugerah Juara Lagu ke 29 (AJL 29)

“Dia tuduh saya suka main drama tetapi dalam hal ini kita tengok dia yang buat drama untuk raih simpati masyarakat. Sebab itulah kalau dia gunakan penyanyi baru Mojo, tentu persembahan mereka malam itu akan dikritik,” ujar Aweera kepada media.

Dalam kenyataan sama, Aweera juga berkata yang Edry KRU selaku ketua kumpulan Mojo terlalu bergantung kepada vokalis Caliph Buskers & kemenangan berkenaan adalah atas kapasiti kehebatan pemuzik jalanan itu dan bukannya persembahan sebenar Mojo.

Jika benar pun seperti yang didakwa Aweera, ianya memang satu persembahan yang menyentuh hati ramai penonton pada malam itu. Mungkin sampai masa Aweera sendiri buktikan kebolehan untuk mara sendiri ke pentas berprestij itu selepas ini. (rtky/hmz)


Zizan Razak Bengang Bekas Pengurus Sekat Pendapatan

Kecewa dengan tindakan bekas pengurusnya, Marina Juki, Zizan Razak yakin dan percaya keadilan akan berpihak kepadanya dan akan membuat rayuan kepada pihak mahkamah.

BACA: Zizan Razak Akui Hubungan Pulih, Sudah Kembali Bersama Emma Maembong

Menurut Zizan, perintah injuksi sementara yang dikenakan terhadapnya oleh Mahkamah Seksyen, Kuala Lumpur menghalangnya menandatangani sebarang kontrak baharu atau endorsement dengan mana-mana produksi lain.

“Tindakan dia benar-benar menutup peluang pendapatan dan periuk nasi saya. Tindakannya itu sangat di luar jangkaan dan tidak adil. Malah, saya tidak faham apa yang diinginkannya.

“Sebelum ini, dia telah membuat kenyataan tidak mahu lagi menguruskan semua aktiviti saya. Saya sangat kecewa kerana dia sanggup bertindak seperti ini untuk menghalang pendapatan melalui titik peluh saya sendiri,” luahnya.

Pada 5 November lalu, Marina memfailkan saman terhadap Zizan menuntut ganti rugi khas bernilai lebih setengah juta ringgit berhubung perlanggaran kontrak. (rtky/syfq)


Fathia Latiff Pilih Jadi Artis Berbanding Kerjaya Sebagai Peguam

Walaupun telah berjaya menamatkan pengajian beliau dalam bidang Undang-Undang di Universiti Teknologi Mara (UiTM) Shah Alam pada akhir tahun lalu, Fathia Latiff mengakui tidak berminat untuk meneruskan kerjaya sebagai seorang peguam bertauliah.

“Alhamdulillah saya telah pun tamat pengajian dalam bidang undang-undang pada akhir tahun lalu namun tidak bercadang untuk meneruskan chambering buat masa ini. Jika saya ingin bekerja dalam bidang itu pun mungkin saya akan pilih menjadi peguam hartanah,” ujarnya.

BACA: Nur Fathia Nafi Kini Khabar Angin Kini Renggang Dengan Aiman

Pelakon berusia 27 tahun ini juga berkata beliau kini mahu lebih fokus kepada kariernya di dalam dunia seni dan belum menetapkan untuk mengikuti kursus juga latihan kelayakan (chambering) dengan firma guaman bagi membolehkan dia bergelar peguam.

Ketika majlis lantikan beliau sebagai duta haruman terbaru Avon iaitu Only Delight di Hotel Grand Dorsett Subang, Fathia juga menyanyikan sebuah lagu baru berjudul Tanpa Dirimu namun berkata ianya hanya sekadar percubaan dan bukan serius untuk menjadi penyanyi.

“Dari dulu lagi saya memang minat hendak jadi penyanyi dan Tanpa Dirimu adalah bukti bahawa saya boleh menyanyi cuma belum bercadang untuk serius dalam bidang itu. Jika dapat sambutan baik daripada peminat mungkin saya akan pertimbangkan kembali tetapi buat masa ini ia hanya sekadar mencuba dan suka-suka,” tambahnya lagi. (rtky/m)


Pengurus: Zamani Kirim Salam Semua

Ketika pertemuan terakhir penyanyi Zamani Slam bersama pengurusnya, Johan Aziz itulah antara bait yang dilafazkan untuk kita semua di luar sini. Beliau sempat meminta maaf kepada pengurusnya itu selain menyampaikan salam buat semua.

“Sempat berjumpa dengan dia tadi dan teramat sedih. Minta maaf abang Jo, kirim salam kepada semua abang Jo. Insyallah saya OK – dari Zamani,” tulis Johan Aziz di Facebook.

BACA: Orang Ramai Luah Bantahan Video Polis Buli Zamani Slam Dalam Lokap

Dalam perkembangan terkini kes rakaman video Zamani Slam ketika dalam tahanan, Ketua Polis Selangor Datuk Abdul Samah Mat mengesahkan yang anggota polis yang merakam dan menyebarkan video tersebut sudah dikenal pasti.

“Siasatan dibuat mengikut Seksyen 233 Akta Komunikasi dan Multimedia 1998 dan kertas siasatan akan disiapkan secepat mungkin untuk diserahkan kepada Timbalan Pendakwa Raya”

“Selain itu, siasatan dalaman dari segi salah laku dan pematuhan prosedur operasi standard (SOP) sedang dijalankan oleh Jabatan Integriti dan Pematuhan Standard Polis Diraja Malaysia (PDRM) Kontinjen Selangor,” katanya menerusi kenyataan media hari ini. (rtky/m)


Bergelar Haji, Adi Putra Masih Terima Berlakon Adegan Panas

Tidak mahu terikat dan membataskan watak yang dilakonkannya biarpun sudah menunaikan ibadah haji tahun lalu, Adi Putra mengakui dia tidak akan menolak untuk melakonkan babak adegan panas.

BACA: Isteri Adi Putra Akui Mereka Masih Bersama Dan Minta Jangan Keruhkan Keadaan

“Saya tidak membataskan watak selepas mengerjakan haji dan umrah termasuk watak panas kerana itu adalah tuntutan kerja yang perlu dilaksanakan.

“Bagi saya walaupun melakukan babak panas tetapi ia dilakukan di hadapan beberapa kru. Apa yang saya lakukan itu atas dasar pekerjaan dan pekerjaan itu merupakan satu ibadah,” ujarnya seperti yang dipetik dari mStar Online.

Adi berkata demikian ketika diminta mengulas sama ada pemilihan watak-wataknya terbatas atau bersyarat selepas menunaikan ibadah haji September tahun lalu.

Bagaimanapun Adi Putra mempunyai alasannya tersendiri mengenai definisi perkataan adegan panas dan menerangkan bahawa kebanyakan adegan panas yang dilakukan biasanya adalah menggunakan helah kamera sahaja.

“Nama sahaja babak panas tetapi ketika melakonkannya ialah di hadapan ramai dan ada yang tidak bersentuhan pun. Banyak babak panas terutama di ranjang hanya guna teknik kemera sahaja,” kata Adi Putra yang turut mempunyai perniagaan agensi umrah. (rtky/syfq)


Chef Wan Masuk Hospital Dek Jangkitan Kuman Di Paru Paru

Chef selebriti dan personaliti TV terkenal, Datuk Chef Wan kini ditahan di Hospital Gleneagles Jalan Ampang akibat mengidap penyakit bronkitis iaitu radang pada salur bronkus dalam paru-paru menurut laporan mStar Online dan status terkini pelakon Serina Redzuawan.

Menerusi Instagram beliau hari ini, Serina Redzuawan kongsikan sekeping gambar Chef Wan yang kini berada di hospital selain mengharapkan peminat dan keluarga mendoakan kesejahteraan ayahnya itu yang kini masih dalam rawatan.

BACA: Chef Wan Berhenti Tonton AJL 29 Kerana Muak Dengan Qu Puteh

“Serina & cucu papa doakan papa cepat sihat balik, so sad tak boleh melawat papa. Doktor tidak benarkan sebab papa kena berehat tak boleh ada guest or family visit. To all my fans and family please doakan papa cepat sembuh dari bronchitis infection,” tulisnya.

Chef Wan pula menerusi Instagram beliau memuat naik sekeping gambar menunjukkan biliknya di hospital tersebut yang dikhabarkan bernilai RM3,800 satu malam. Menerusi gambar tersebut, wad itu kelihatan seperti hotel mewah penuh bergaya. Semoga cepat sembuh Chef Wan! (rtky/m)


Isu Zamani: Ketua Polis Negara Berjanji Akan Siasat, Ambil Tindakan Tegas

Isu video rakaman yang menunjukkan Zamani Slam menyanyi dalam keadaan bergari yang sedang hangat dikatakan ramai sudah mendapat perhatian Ketua Polis Negara, Tan Sri Khalid Abu Bakar yang mengeluarkan kenyataan ringkas beliau di akaun Twitter.

Tan Sri Khalid Abu Bakar berkata pihaknya akan segera menyiasat & mengambil tindakan tegas terhadap perakam yang memuat naik video berdurasi 1 minit 23 saat itu.

BACA: Orang Ramai Bantah Polis Buli Zamani Slam Dalam Tahanan Lokap

“PDRM akan siasat dan ambil tindakan tegas terhadap mereka yang memuat naik video Zamani nyanyi semasa bergari,” tulisnya di Twitter hari ini.

Semalam, penyanyi berusia 43 tahun itu telah ditahan bersama seorang wanita di Taman Keramat, Ampang dan hasil ujian air kencing, vokalis itu juga didapati positif dadah. (rtky/m)


Keluarga Tidak Paksa Nelydia, Qi Kahwin Dalam Masa Terdekat

Berbicara mengenai bila dirinya akan mengakhiri zaman solo beliau, Nelydia Senrose mengatakan perkara tersebut seeloknya diberitahu oleh (Qi Razali) bagi menghormati pihak lelaki dalam membuat sebarang keputusan mengenai hala tuju hubungan mereka.

Nelydia juga memberitahu bahawa keluarganya mahu pun keluarga Qi, tidak mendesak dan memaksa mereka untuk mendirikan perkahwinan dalam masa terdekat.

“Buat masa ini, saya tak mahu cakap tentang kahwin sepenuhnya. Saya serahkan semuanya pada Qi. Lagipun, keluarga juga tidak pernah mendesak untuk kami kahwin cepat-cepat. Malah, kedua-dua keluarga merestui hubungan ini dan sentiasa menyokong kami,” katanya seperti yang dipetik daripada Utusan Online.

Selain itu, pelakon kelahiran Kelantan ini juga menambah beliau tidak ada meletakkan sebarang jangka masa untuk berkahwin sepanjang tempoh dua tahun sepanjang mereka berkenalan.

“Perancangan untuk peringkat selanjutnya dalam hubungan kami masih belum ada. Kalau ada lampu hijau daripada keluarga, saya pasti akan kongsikan dengan semua orang.

“Saya tidak mahu membelakangkan keluarga dalam hal perkahwinan kerana amat penting untuk sesebuah hubungan itu mendapat restu daripada kedua-dua orang tua,” katanya lagi.

Apa yang pasti, peminat memang ternanti-nantikan pasangan ini naik pelamin. Dua-dua sama comel, sama manis. (rtky/syfq)


Orang Ramai Bantah Polis Buli Zamani Slam Dalam Tahanan

Ketika ini heboh di laman sosial tentang sebuah rakaman video yang menunjukkan Zamani Slam telah dipaksa menyanyi oleh seorang anggota polis ketika dalam tahanan lokap. Menerusi video itu Zamani dilihat menyanyikan lagu Gerimis Mengundang atas paksaan pihak polis.

Semalam, berita penahanan Zamani Slam atas tuduhan memiliki dan salah guna dadah mendapat perhatian ramai dan hari ini orang ramai mula membantah tindakan pihak polis yang dilihat seakan membuli penyanyi popular itu ketika ditahan dalam lokap.

BACA: Zamani Slam Ditahan Polis, Terlibat Salah Guna Dadah Selama 10 Tahun

Kami rasa ini sesuatu yang tidak patut dilakukan oleh pihak berkuasa ke atas sesiapa pun dalam tahanan mereka kerana bukan sahaja mengaibkan malah seakan memperkecilkan mereka sebagai manusia biasa yang hanya kerana melakukan kesalahan undang undang.

Pihak polis perlu segera melihat perkara ini lebih serius & memberikan jawapan kepada masyarakat yang ingin tahu apa sebenarnya yang terjadi. (rtky/m)


Datuk Vida Akui Tak Kisah Akan Kritikan Selepas Labur RM3 Juta Di AJL 29

Bukan selalu penaja mendapat liputan media meluas lebih dari program yang ditaja itu sendiri, itu kuasa pemasaran yang dijalankan oleh jenama Qu Puteh yang diasaskan oleh Datuk Dr Hasmiza Othman atau Datuk Vida di pentas Anugerah Juara Lagu ke 29 (AJL 29).

Beliau menerima kecaman dan kritikan hebat dari orang ramai ekorang kaedah pemasaran yang dikatakan cukup menjengkelkan sepanjang acara tahunan itu berlangsung.

BACA: Chef Wan Berhenti Tonton AJL 29 Kerana Muak Dengan Qu Puteh

“Saya tidak ambil pusing tohmahan & sindiran orang ramai termasuk apa yang diperkatakan Chef Wan. Saya hanya berjuang untuk hak saya dan bukan mudah untuk sampai ke peringkat ini”

“Selepas anugerah itu berlangsung saya terkejut bila ramai yang melemparkan tohmahan terutama di laman sosial termasuk Chef Wan yang menutup TV kerana iklan saya. Apa yang disampaikan dia (Chef Wan) tidak benar kerana iklan saya muncul hanya setiap 15 minit saja,” ujar Datuk Vida.

GALERI: Gaya Selebriti Di Karpet Merah Jambu Anugerah Juara Lagu Ke 29

Datuk Vida juga berkata beliau melaburkan RM3 juta untuk memasarkan produk beliau di AJL 29 & tidak salah untuk menggunakan cara beliau sendiri.

“Sebagai seorang ahli perniagaan sudah tentu saya mahu produk saya menonjol. Apa guna kalau saya laburkan wang berjuta-juta tetapi hasilnya tiada,” tambahnya lagi.

Jika dilihat kepada angka tontonan Anugerah Juara Lagu ke 29 yang mencecah 6 juta penonton di malam itu, nampaknya pelaburan Datuk Vida dan Qu Puteh berbaloi. (rtky/m)


Suami Farah Asyikin Tidak Setuju Untuk Bercerai, Gagal Bawa Wakil

Pertengahan Disember 2014 yang lalu, di tengah tengah kekalutan kes penceraian selebriti yang melambak di mahkamah syariah nama Farah Asyikin dan suami muncul sebagai antara pasangan yang dilihat memfailkan penceraian.

BACA: Farah Asyikin & Suami Fail Permohonan Cerai, Kes Tangguh Januari

Dalam prosiding mahkamah yang berlangsung hari ini, suami kepada Farah Asyikin iaitu Zaahier Stanley memaklumkan yang beliau tidak bersetuju untuk menceraikan isterinya itu apabila ditanya hakim Umamuddin di Mahkamah Rendah Syariah Wilayah Persekutuan, Kuala Lumpur.

Namun perbicaraan ditangguh buat kali kedua kerana Zaahier gagal membawa wakilnya dan telah menetapkan tarikh 9 Februari ini untuk perbicaraan seterusnya.

“Sepatutnya suami Farah bawa wakil untuk menganggotai jawatankuasa pendamai tetapi hari ini dia tidak bawa. Kalau dia masih lagi gagal bawa wakil, kita terpaksa melantik hakam,” ujar ibu kepada Farah Asyikin yang menemaninya ke mahkamah hari ini.

Menurut laporan Mangga Online juga, Farah Asyikin sebelum ini pernah mengeluarkan kenyataan yang beliau masih berusaha untuk menyelamatkan rumahtangganya dan jika boleh tidak mahu penceraian menjadi jalan akhir untuk mereka. Kita doakan yang terbaik ya. (rtky/m)


Awie Ingin Derma Semua Organ, Anggap Satu Amal Jariah

Ketika empunya badan ketika ini dilanda pelbagai ujian, Awie tampil dan berjanji untuk mendermakan seluruh organ badannya kepada mana-mana pihak yang memerlukan apabila dia meninggal dunia kelak.

BACA: Awie Akui Diri Anak Derhaka, Kesal Tidak Sempat Jaga Ibu Lama

Menurut Awie, tindakan beliau untuk menderma organ adalah satu perbuatan mulia kerana ia merupakan amal jariah yang besar maknanya.

“Saya merasakan menderma organ itu amat baik kerana ia benar-benar dapat membantu mereka yang memerlukan organ”

“Pada saya, apabila meninggal dunia, badan kita akan dimakan bumi manakala roh akan pergi ke alam lain. Kita tidak boleh buat apa-apa dah apabila mati. Jadi, lebih baik organ kita diberikan kepada orang lain sebagai sedekah,” katanya seperti dipetik dari mStar Online.

Dalam pada itu tambah Awie, mendermakan organ selepas seseorang itu meninggal dunia seperti melakukan sedekah. (rtky/syfq)


Ramli Sarip Anjurkan Konsert Kutip Dana Bantu Mangsa Banjir

Meneruskan usaha untuk membantu mangsa-mangsa di kawasan yang dilanda banjir, Datuk Ramli Sarip dan rakannya seperti Dato‘ M. Nasir, Dato‘ Hattan, Awie dan Ella akan menjayakan konsert amal dengan kerjasama Pusat Dagangan Dunia Putra (PWTC), Kuala Lumpur dan Kumpulan AmBank sebagai penaja utama konsert tersebut.

Menceritakan detik-detik pengalaman beliau semasa mengikuti rombongan Kumpulan AmBank ke Kuala Krai baru-baru ini cukup menyayat hati dan disebabkan itulah beliau terpanggil untuk membuat konsert amal ini bersama rakan-rakan artis yang lain.

Objektif utamanya ialah untuk meningkatkan lebih banyak dana untuk rakyat Malaysia yang terjejas akibat banjir baru-baru ini. Apa yang membuatkan beliau berasa gembira juga apabila kesemua artis yang dipanggil untuk menjayakan konsert tidak bertanyakan berapa harga yang akan mereka perolehi selepas konsert tetapi niat mereka yang ingin membantu mangsa-mangsa banjir.

“Alhamdulillah saya dapat gabungkan mereka semua yang tak memikirkan berapa kau nak bayar aku. Mereka semua senang untuk memberikan persetujuan apabila mahu menjayakan konsert ini. Konsert ini juga digantikan dengan konsert ambang tahun baru,” katanya.

Sementara itu, pada hari kemuncak konsert yang akan berlangsung pada 22 Februari ini, beberapa lukisan juga akan turut dilelong oleh artis-artis yang menjayakan persembahan pada hari tersebut.

“Sebanyak 2 atau 3 lukisan akan dilelong pada hari konsert dan wang yang diperolehi pada hari itu akan disumbangkan kepada mangsa-mangsa banjir,” tambahnya lagi.

Bagi anda yang ingin menyaksikan Konsert Doa Langit dan Bumi dan ingin membantu mangsa-mangsa banjir bolehlah memeriahkan konsert pada 22 Februari 2015 ini bertempat di Dewan Merdeka Pusat Dagangan Dunia Putra (PWTC) jam 2.30 petang. Tiket berharga RM153.00 boleh didapati di www.ilassotickets.com atau hotline 0379576088. (rtky/m)


Stesen TV Rancangkan Program Realiti Keluarga Emma Maembong?

Kalau benar seperti apa yang dikhabarkan, nampaknya trend program realiti TV yang khusus untuk seseorang selebriti itu sudah bermula di Malaysia. Selepas Nur Fazura berjaya tampil dengan Facing Up To Fazura di E! News, nampaknya kini giliran Emma Maembong pula.

Namun bukan di E! News, khabar terbaru mengatakan yang sebuah stesen TV tempatan berminat untuk menerbitkan program realiti televisyen khas berkisar keluarga besar Emma Maembong dan sesuai dengan nama pentas mereka, program ini akan dikenali sebagai The Maembongs.

BACA: Zizan Razak Akui Hubungan Sudah Pulih, Kembali Bersama Emma Maembong

Umum pun sudah sedia maklum yang hampir semua adik beradik Emma Maembong terlibat dalam duna seni secara langsung atau tidak. Cacha (adik), Shikin dan Yaya (kakak) terkenal sebagai pelakon. Abang mereka Bakri pula pemain muzik.

Ayah mereka, Ismail Embung pula merupakan pelukis terkenal negara dan semakin dikenali dalam khalayak peminat hiburan sejak akhir akhir ini kerana isu anak perempuannya.

Mesti menarik untuk ditonton program realiti TV The Maembongs ini jika ianya menjadi kenyataan lebih lebih lagi dengan barisan adik beradik yang cantik cantik belaka — apa yang lebih kami tunggu sebenarnya adalah lebih drama, Heh. (rtky/m)


Penyanyi 90'an Dicekup Miliki Dadah

Harian Metro hari ini melaporan yang seorang penyanyi lelaki berusia 43 tahun ditahan bersama seorang wanita di kediamannya di Taman Keramat Ampang kerana memiliki satu paket dadah jenis heroin, 12.30 tengah malam tadi.

Menurut sumber, dadah seberat 1.2 gram itu ditemui di atas tilam di dalam bilik kediamaannya.

UPDATE-1: Astro Gempak melaporkan hari ini yang penyanyi tersebut merupakan bekas vokalis kumpulan Slam, Zamani atau nama sebenarnya Zamani Ibrahim.

“Hasil soal siasat penyanyi itu mengaku terbabit dalam aktiviti penagihan dadah jenis syabu & juga heroin sejak 10 tahun lalu dan membelinya daripada seorang lelaki yang turut berjaya ditangkap pihak polis di Hulu Kelang”

“Ketika serbuan kenalan wanitanya turut berada di kediaman itu dan hasil ujian air kencing positif dadah,” menurut sumber akhbar harian itu.

Sementara itu, Ketua Polis Daerah Ampang, Asisten Komisioner Khairuldin Saad mengesahkan penahanan suspek dan akan memohon reman hari ini. Penyanyi terbabit terkenal ketika zaman 90-an ketika menganggotai kumpulan pop. (rtky/m)


Rita Rudaini Nafikan Tuntutan RM1,500 Sebagai Melampau

Rita Rudaini yang menolak saranan peguam bekas suaminya, Aidil Zafuan yang tuntutan RM1,500 sebulan sebagai keperluan makan dan minum dirinya adalah melampau.

Beliau memberitahu Mahkamah Tinggi Shariah Shah Alam bahawa jumlah itu merangkumi segala perbelanjaan keperluan dapur. Menurutnya, dia memperuntukkan perbelanjaan makan dan minum sebanyak RM50 sehari.

BACA: Individu Menyamar Sebagai Remy Ishak Dan Cuba Lagakan Dengan Rita Rudaini

“Sekiranya tidak bekerja saya akan masak dan makan di rumah. Setiap hari saya makan empat kali sehari,” katanya dalam kenyataan kepada mahkamah.

Bagaimanapun pelakon tersebut bersetuju dia tidak kemuka sebarang dokumen yang menyokong perbelanjaan hariannya itu. Selain itu, ibu kepada dua anak itu menuntut bayaran bil utiliti RM600 sebulan dari bekas suaminya itu.

“Ia adalah berdasarkan bil semasa dan sekiranya lebih, saya tambah menggunakan duit sendiri”

Rita Rudaini turut memberitahu mahkamah bahawa bekas suaminya itu menggunakan Mercedes GLC 350 selain mempunyai motorsikal mewah jenama Ducati.

“Selepas dia keluar dari rumah, saya tidak tahu status kereta itu dan saya juga tidak bersetuju kereta itu dibayar majikan. Selain itu dia juga mempunyai motosikal berkuasa tinggi iaitu Ducati Monster yang dibeli sebelum meninggalkan saya,” katanya.

Terdahulu, peguam Aidil Zafuan, Rushdan Sujak Rafee memaklumkan anak guamnya tidak dapat hadir kerana sedang menjalani persiapan akhir Liga Malaysia. Rita Rudaini yang diwakili peguam, Datuk Zaidi Mohd Zain memfailkan tuntutan RM102,000 daripada Aidil Zafuan, 28, sebagai nafkah tertunggak selama 20 bulan pada 26 September 2014. Perbicaraan di hadapan Hakim Syarie, Mawardi Che Man ditangguhkan dan akan bersambung pada 27 Januari ini. (rtky/hfz)


Aeril Zafril Akui Rasa Gementar, Malu

Buat pertama kalinya, pasangan yang sangat comel dan secocok ini bakal bersanding di khalayak ramai pada 31 Januari ini. Bagi Aeril Zafril, dia mengakui tidak dapat menyembunyikan rasa gementar sementara menunggu hari persandingan nanti.

“Sebenarnya persandingan ini diadakan bagi memenuhi komitmen kami sebagai duta kepada Malaysia International Wedding Festival (MINWEF) sahaja.

“Cuma bezanya kami tidak bersanding dihadapan saudara mara dan kenalan sebaliknya orang -orang yang tidak kami kenali. Sebelum ini pun kami memang merancang untuk bersanding tetapi rasanya sudah tak perlu kerana ramai sudah pun mengetahui mengenai perkahwinan kami,” kata Aeril seperti dipetik dari Murai.

Apa yang pasti, persandingan ini nanti bakal memberikan pengalaman tersendiri kepada Aeril dan juga Wawa Zainal di samping memberi peluang kepada peminat setia mereka untuk melihat pasangan kegemaran mereka ini bersanding. Pasti comel melihat Aeril dan Wawa tersipu malu nanti. Eh. (rtky/syfq)


Cikgu Bangga Pencapaian Joe Flizzow

Guru mana yang tidak bangga apabila anak didiknya berjaya mencapai sesuatu kejayaan? Itulah perkara yang turut dirasai oleh bekas guru Bahasa Melayu Joe Flizzow yang dikenali sebagai Ami Masra di akaun Instagram miliknya.

Sementara itu, Joe Flizzow juga dalam masa yang sama turut mengucapkan terima kasih kepada gurunya yang pernah mendoakannya untuk menjadi penyanyi ketika di bangku sekolah.

BACA: Joe Flizzow & Sona One Tampil Kejutan Di Pentas Akhir AJL 29

“Got this from an ex-classmate from SMSU. Terima kasih Cikgu Aminnudin untuk tunjuk ajar sewaktu saya bersekolah dulu. Terima kasih juga kerana memperkenalkan puisi, sajak, pantun, syair dan bermacam lagi kepada kami sewaktu kelas Bahasa Malaysia. Sekarang tiba giliran saya pula untuk berkongsi puisi dan karya saya. Jasamu dikenang,” kata Joe di dalam Instagram.

Jadi, buat anda di luar sana, jangan lupakan jasa guru ketika anda sudah berjaya. (rtky/syfq)


Aweera Anggap Tiada Rezeki & Bangga Dengan Caliph Buskers

Selepas melihat persembahan mantap Mojo bersama Caliph Buskers di pentas Anugerah Juara Lagu ke 29 (AJL 29) hujung minggu lalu, kami sendiri tidak dapat tidak membandingkan keupayaan vokal Azmi Saat dengan penyanyi asal, Aweera.

Ramai sedia maklum yang wujudnya drama antara Mojo dan Aweera sebelum ini namun perkara itu kini tinggal sejarah apabila Mojo sendiri sudah punyai vokalis baru dan Aweera turut meluahkan rasa bangga dengan persembahaan dan kemampuan Caliph Buskers.

BACA: Mahu Balas Jasa, Mojo Berjanji Akan Busking Bersama Caliph Buskers

“Apa yang lebih mengejutkan saya, bila mendengar sendiri keupayaan vokalis Caliph Buskers yang mampu membawakan lagu Romancinta dengan baik. Saya memang kagum dengan bakatnya yang luar biasa. Walaupun kurang upaya, tapi kehebatannya memang tidak dapat dinafikan,” ujarnya.

Dalam temubual bersama Sinar Harian, Aweera juga berkata beliau akur apabila tidak berpeluang untuk membuat persembahan bersama Mojo di AJL 29 dan menganggap ianya bukan rezeki.

“Saya tidak ralat dengan apa yang berlaku. Walaupun ada peminat yang sedikit kecewa saya tidak membuat persembahan, tapi mungkin ini bukan rezeki saya dan selepas apa yang berlaku saya perlu teruskan hidup,” tambahnya lagi. (rtky/m)


Che Ta & Zain Saidin Bakal Buat Umrah Tunai Nazar Dapat Hamil

Mengakui ini merupakan kali ketujuh beliau bakal mengerjakan umrah namun Rozita Che Wan ada sebab tersendiri untuk teruja menunaikan umrah kali ini kerana ianya pertama kali bersama Zain Saidin dan mereka pergi untuk tunaikan nazar.

“Dulu masa lepas kahwin kita ada bernazar, kalau mengandung nak pergi umrah. Insya-Allah kami akan bertolak sekitar pertengahan Februari dan pulang pada awal Mac. Kami gunakan duit sendiri untuk umrah ini,” ujar Che Ta seperti dilaporkan Mangga Online.

BACA: Rozita Che Wan Sedia Untuk Hamil Lagi & Mahu Anak Jadi Ustazah

Che Ta bagaimana pun berkata yang anak mereka Aaisyah Dhia Rana tidak akan ikut serta dalam misi mengerjakan umrah kali ini kerana bimbang kesihatan anaknya ekoran banyak pembinaan yang sedang giat dijalankan di Tanah Suci ketika ini.

“Kalau cakap pasal rindu, memanglah rindu bila fikir nak tinggalkan Aaisyah. Semalam pun semasa kami pergi jemputan kahwin, kami dok teringat-ingatkan Aaisyah sebab tak bawa dia bersama”

“Tapi biasanya, bila dah sampai di Tanah Suci Mekah, kita tidak ingat apa dah sebab fokus pada amal ibadat saja,” tambah Che Ta lagi. (rtky/m)


Leez Rosli Kini Tampil Berhijab?

Ketibaan tahun baru mungkin memberi makna tertentu bagi seseorang individu dan kami lihat permulaan tahun 2015 ini, Leez Rosli yang juga merupakan isteri kepada Aepul (Drama Band) sudah mula mengenakan hijab di dalam beberapa gambar terbaru akaun Instagram miliknya.

Selain itu, Leez juga turut muncul bertudung ketika hadir pada AJL 25 semalam. Mungkin ini juga perubahan yang dilakukan Leez setelah bergelar isteri pada 27 Disember tahun lalu. Apa yang pasti, Leez ternyata kelihatan lebih menawan dengan imej terbarunya itu.

Jika Leez masih dalam cubaan untuk berhijab, kami yakin ramai peminat di luar sana sentiasa mendoakan kebaikan agar hubungan Leez dan juga suami sentiasa diberkati dan dilimpahi kebahagiaan.

Jadi, pada pandangan anda, siapa selebriti yang akan turut berhijrah untuk berhijab pada tahun ini? (rtky/syfq)


Balas Jasa, Mojo Berjanji Akan Busking Bersama Caliph Buskers

Tidak salah jika kami katakan yang kenangan paling diingati dari Anugerah Juara Lagu ke 29 (AJL 29) malam tadi adalah persembahan penuh memukau Mojo bersama Caliph Buskers yang membawakan lagu Romancinta — ada penonton yang menitiskan air mata.

Caliph Buskers sebelum ini merupakan penghibur jalanan cacat penglihatan yang sering dilihat di sekitar Kuala Lumpur dan Edry KRU berbesar hati untuk memberikan mereka peluang besar untuk muncul di pentas Anugerah Juara Lagu di hadapan ribuan penonton.

BACA: Joe Flizzow, Sona One Cipta Kejutan Di Pentas Anugerah Juara Lagu Ke 29

Dalam temubual bersama radio Era FM pagi ini, Edry KRU berkata yang beliau dan kumpulan Mojo berjanji akan keluar busking bersama Caliph Buskers di lokasi biasa mereka sebagai membalas jasa membawakan lagu Romancinta dengan penuh berkesan di AJL 29.

GALERI: Gaya Para Selebriti Di Karpet Merah Anugerah Juara Lagu Ke 29 (AJL 29)

Selain itu, kami juga ada dengar cerita yang KRU Studios berminat untuk mengambil kumpulan istimewa ini untuk bernaung di bawah syarikat rakaman mereka. Selari dengan saranan peminat yang mahu melihat Caliph Buskers pergi lebih jauh selepas ini. (rtky/m)


Chef Wan Tutup TV Kerana Qu Puteh Di Anugerah Juara Lagu Ke 29

Kami rasa kami boleh faham perasaan Chef Wan yang meluahkan rasa jelak dengan kaedah iklan yang digunakan oleh jenama kecantikan Qu Puteh di pentas Anugerah Juara Lagu ke 29 (AJL 29) yang berlangsung malam tadi. Naik muak juga mendengar.

Menerusi akaun Instagram beliau hari ini Chef Wan berkongsi pendapat beliau tentang pengiklanan produk Qu Puteh yang berlebihan ketika AJL 29 berlangsung sehingga beliau mengambil keputusan untuk menutup televisyen selepas hanya beberapa minit siaran.

“I was trying to watch the Juara Lagu last night over TV3. After a few minutes i just got so irritated by that Qu Puteh thing that went off my head over and over again that become a huge turn off that I actually went off to my living room and rest and decided not to watch the show at all,” tulisnya.

Chef Wan juga menceritakan pengalaman beliau bersama sebuah jenama makanan sebelum ini yang memaksa beliau untuk menyebut jenama tersebut setiap kali bahan atau produk digunakan dalam program masakan beliau beberapa tahun lalu.

“There this penyakit with Malaysian TV station trying to hard sell a product on such a prestigious annual event that is completely a turn off that all other world TV station will never do! Pekak ke atau buta ke kita penonton jika diajukkan sekali dua bahan putih itu not to understand the product to the point the presenters pun nak menyebut dan permainkan benda tu over and over again”

“So distasteful,” tambah Chef Wan lagi. Ada benar juga apa yang dikatakan chef selebriti popular ini. Semoga Qu Puteh selepas ini boleh ambil iktibar supaya menggunakan kaedah pemasaran yang tidak terlalu menjengkelkan khalayak ramai selepas ini. (rtky/m)


Sharifah Sakinah Bawa Bakal Pengapit Perkahwinan Ke Bali

Ketika anda sedang masuk kerja pada hari Isnin yang bahagia ini, Sharifah Sakinah dan juga rakan rakan nampaknya mempunyai Isnin yang lebih bahagia apabila mereka kini berada di pusat percutian popular di Indonesia iaitu Bali untuk meraikan bakal pengantin.

Bakal bernikah penghujung Mac 2015 ini, Sharifah Sakinah membawa rakan rakan selebriti beliau yang rapat merangkap bakal pengapit pada hari bahagianya nanti ke Bali, Indonesia untuk upacara bridal shower yang semakin normal di kalangan selebriti kita.

BACA: Sharifah Sakinah Yakin Aliff Adha Pilihan Tepat Selepas Perkenalan Singkat

Menerusi gambar yang dikongsikan pelakon ini menerusi Instagram, mereka yang ada mengikuti Rombongan Cik Kinah Ke Bali ini adalah Marsha Milan Londoh, Nad Zainal, Elfira Loy, Siti Saleha, Jihan Muse, Nabila Huda, Tasha Shilla, Sherry Alhadad dan Kaka Azraff.

Kalau kesemua mereka menjad pengapit pengantin perempuan pada majlis perkahwinan Sharifah Sakinah nanti, memang akan penuh pelamin indah pelakon ini. Apa pun, layan gambar mereka yang kini masih berada di sana menikmati percutian indah. Enjoice! (rtky/m)


Angah Raja Lawak Bertunang, Peminat Doakan Yang Terbaik

Ketika kami mendapat khabar gembira ini dan melihat gambar pertunangan Angah Raja Lawak ini di Instagram, kami hanya mampu tersenyum. Sesungguhnya bentuk badan dan warna kulit bukan penghalang jika kebahagiaan yang dicari apatah lagi jika anda seorang yang comel dan kelakar.

Angah atau nama sebenarnya, Iskandarsah Hashim selamat melangsungkan pertunangan dengan seorang gadis pilihan hatinya yang hanya dikenali sebagai Wawa, semalam.

BACA: Sukar Cari Baju Besar Beri Idea Angah & Bob Tubuhkan ROB

Foto majlis pertunangannya itu kemudiannya dikongsikan bersama peminatnya di Instagram yang selama ini sentiasa mengikuti perkembangannya.

“Alhamdulillah semua berjalan dengan lancar. Doakanlah semoga dipermudahkan segala urusan kami yang mendatang. Terima kasih juga kepada semua yang menghadiri majlis pertunangan kami. Saya sayang kamu semua,” katanya seperti yang dipetik di laman Instagramnya.

Apa yang pasti, gambar pertunangan beliau sememangnya mendapat reaksi positif dan tidak kurang juga mendoakan pasangan itu melangsungkan perkahwinan dengan segera. (rtky/syfq)


Joe Flizzow & Sona One Tampil Kejutan Di Pentas Akhir AJL 29

Teka-teki siapakah yang bakal dinobatkan sebagai pemenang pertandingan Anugerah Juara Lagu ke 29 (AJL 29) akhirnya terjawab apabila lagu yang berjudul Apa Khabar nyanyian Joe Flizzow & Sona One bergelar juara & membawa pulang wang tunai sebanyak RM50,000.

Manakala naib juara telah disandang oleh Shila Amzah menerusi lagu Masih Ada Cinta & menerima RM35,000 dan tempat ketiga pula dimenangi oleh lagu yang berjudul Di Pintu Syurga nyanyian Dayang Nurfaizah dan berjaya menerima wang tunai berjumlah RM20,000.

GALERI: Gaya Selebriti Di Karpet Merah Jambu Anugerah Juara Lagu Ke 29 (AJL 29)

Anugerah persembahan vokal terbaik dimenangi oleh Dayang Nurfaizah dan persembahan terbaik pula dimenangi oleh Mojo feat. Caliph Buskers menerusi lagu Romancinta yang mendapat pujian ramai sepanjang acara berlangsung. Tahniah kepada para pemenang AJL 29! (rtky/m)


Gaya Selebriti Di Karpet Merah Anugerah Juara Lagu Ke 29 (AJL 29)

Atau lebih tepat karpet pink seperti yang dimaklumkan oleh penganjur sendiri. Malam ini, para selebriti tidak terkecuali mengenakan pakaian atau fesyen terbaik mereka untuk hadir ke kemuncak Anugerah Juara Lagu ke 29 (AJL 29) meraikan pertandingan muzik paling berprestij ini.

Seperti tahun yang sebelumnya sebanyak 12 lagu terbaik sepanjang tahun 2014 telah terpilih untuk bersaing di peringkat akhir AJL 29 dan melihat kepada senarai, memang semua lagu yang bertanding kali ini mempunyai kekuatan tersendiri.

Kami hendak memilih satu dua lagu sebagai pilihan peribadi pun rasa bersalah, heh.

Sementara anda menyaksikan persembahan hebat oleh artis artis kita malam ini, saksikan fesyen selebriti kita di karpet merah Anugerah Juara Lagu ke 29 (AJL 29). Enjoice! (rtky/m)


Firman Hantar Ibu Bapa ke Tanah Suci

Tahniah kami ucapkan kepada juara Akademi Fantasia 2014, Firman Bansir yang bakal menunaikan hasrat kedua ibu bapanya untuk menjejakkan kaki tanah suci Mekah pada bulan hadapan. Sejuk perut ibu mengandungkan Firman dulu.

“Kemenangan dalam AF memberi peluang kepada saya untuk menunaikan impian ibu bapa yang mahu mengerjakan umrah. Jika segala perancangan berjalan lancar, ibu dan bapa saya dijangka berangkat ke Mekah bulan depan,” katanya.

Firman berkata, dia juga merancang menunaikan impian ibu bapanya untuk melaksanakan ibadah haji selepas umrah.

Selain itu, Firman juga bersyukur kerana dia banyak menerima tawaran persembahan nyanyian di negeri kelahirannya sendiri, iaitu Sabah.

“Kalau dulu, memang saya jarang balik ke kampung. Tetapi, sekarang jadi sebaliknya pula dan saya selalu balik selepas persembahan selesai. Syukur segala rindu yang terpendam selama ini kepada ibu bapa saya sudah terlerai.

“Mereka (ibu bapa) pun sekarang semakin gembira dengan kejayaan saya,” katanya.(rtky/syfq)